Kenal Al Quran Seawal Umur 3 Tahun & Khatam Pada Usia 4 Tahun, Ibu Ini Kongsi Tips Kejayaan

Mendidik anak-anak ternyata bukanlah perkara yang mudah bagi ibu bapa. Memupuk minat anak-anak sejak dari kecil merupakan teknik pembelajaran yang penting supaya anda dapat tahu minat anak berada di arah yang mana. Bukan sahaja dari segi pembelajaran berasaskan buku, malah pembelajaran dari segi rohani iaitu Al-Quran juga amat penting untuk diterapkan sejak usia muda.
Begitu juga dengan perkongsian ibu ini dimana anaknya mula diterapkan dengan pembelajran Al-Quran sejak umur 3 tahun lagi. Apa yang membanggakan adalah kecekalan anak ini membaca Al-Quran membolehkannya khatam pada usia semuda 4 tahun! Memang hebat. Jom kita tengok apakah tips yang dikongsikan oleh ibu ini tentang kejayaan anaknya.

PENGALAMAN AJAR ANAK ‘CELIK’ AL-QURAN SEAWAL UMUR 3 TAHUN

Disebabkan ramai masih tanya amalan dan doa, Mommy ulang post sekali lagi.. Post yang lepas beratus share jugak.. Alhamdulillah mudahan mendapat manfaat bersama.

Atas permintaan ramai Mommy nak share sedikit pengalaman Nur Madeena dapat mengenal Al-Quran seawal 3 tahun dan dapat khatam sebelum umur 4 tahun.. Semua ni dengan izin Allah jua.. Tiada lain yang mampu melainkan Dia.. Alhamdulillah. Tapi apa-apa pun bermula dari kita sebagai mak ayah. Kita nak anak mengaji jadi kita pun kena mengaji.Kita hadkan masa kita dengan hp, tapi kita banyakkan masa kita dengan al-Quran.. InsyaAllah anak pun akan ikut kita.

Itu pengalaman Mommy, Mommy kurangkan pegang hp. Lepas tu kenal dia Allah sayang Allah, ajarkan dia menutup aurat seawal mungkin, ajar dia bab malu, ajarkan dia solat.Nak ajar solat jangan kita ajarkan tapi ajak dia solat sama.Nur Madeena solat seawal setahun setengah, ikut dia la solat macam mana pun.Tapi lepas dah pandai ngaji, ajar dia bacaan dalam solat, biar mak ayah orang pertama ajarkan anak-anak solat sebab dia solat insyaAllah kita pun akan dapat ganjaran.Jadi kalau dia solat sampai akhir hayatnya, insyaAllah ganjarannya sampai ke akhir hayatnya juga. Rugi kita sebagai mak ayah kalau solat tiang agama kita harap guru yang ajarkan. Alhamdulillah sekarang Nur Madeena dah tak tinggal solat, Subuh pun dia bangun..cuma perlu diperbetulkan lagi solat dia.. Apa-apa pun mak ayah perlu mulakan.
PERDENGARKAN AL-QURAN SEJAK AWAL KANDUNGAN
1. Hampir semua sahabat-sahabat Mommy tahu Mommy lambat dapat Nur Madeena kan. 5 tahun penantian baru dapat dia. Berkat doa di Tanah Suci, sebulan balik dari Tanah Suci Allah hadirkan Nur Madeena dalam rahim Mommy.. Sebab tu namanya diberi sempena namanya MADINAH. Mudahan dengan namanya Nur Madeena dijauhi dari fitnah Dajjal seperti mana haramnya Dajjal memasuki kota Madinah..
2. Seawal usianya dalam kandungan, Nur Madeena tak pernah sekali pun terlepas dari mendengar ayat-ayat suci Al-Quran. Sebab setiap hari Mommy ajar mengaji jadi memang dari awal kandungan setiap hari Nur Madeena akan dengar orang mengaji.. Mommy pun akan mengaji setiap hari untuk dia.. Selama hampir 9 bulan 10 hari Nur Madeena dalam kandungan, Mommy akan bangun tahajjud dan mengaji dengan Nur Madeena(janin dalam rahim)
SEAWAL UMUR SEBULAN DIA SELALU PEGANG-PEGANG DAN BELEK-BELEK AL-QURAN

1- Lepas Nur Madeena lahir dan lepas Mommy habis pantang, pada usia sebulan Mommy biasakan dia dengan naskah Al-Quran.. Letakkan dia dengan Al-Quran.. Lepas habis pantang, Mommy pun start mengajar balik. Jadi Nur Madeena duduk di tepi Mommy ja teman Mommy ngajar.. Letak Al-Quran kat dia satu.
2. Bila dia mula meniarap, bagi dia pegang Al-Quran, selak-selak Al-Quran tu.. Selalunya mak-mak mesti tak bagi pegang kan sebab takut dikoyakkan. Takpa, biarkan je, biar dia biasa dengan tulisan Al-Quran..
3. Bila dia dah boleh duduk, Mommy letak satu meja dan Al-Quran atau buku Iqra kat dia. Duduk sama-sama budak ngaji. Biarkan ja dia.. Kalau koyak jangan dimarah tapi cakap, jaga baik-baik nah.. InsyaAllah Allah akan bagi kefahaman kat dia..
BIAR DIA DUDUK DENGAN BUDAK-BUDAK MENGAJI LAIN DAN MENGAJI IKUT CARA DIA

1. Bila dah pandai bejalan, dah reti sikit berkawan Mommy biar dia mengaji dengan kawan-kawan ngaji.. Ikut cara suka dia ja dia bunyi. Dia ikut orang bunyi dia pun bunyi sambil tunjuk-tunjuk huruf kat buku Iqra..
2.  Sambil-sambil tu Mommy ajar dia jugak tapi jangan paksa. Ikut je dia.. Masa tu baru setahun lebih MULA FOKUS AJAR IQRA PADA USIA 2 TAHUN 5 BULAN.
3. Bila dia dah biasa dengan suasana mengaji Mommy pun mula lah ajar dia iqra 1.. wahh sangat mencabar tau.. Bukan senang.. Yang penting jangan paksa.. Ikut mood dia, biar dia seronok mengaji, bukan terpaksa mengaji..
4. Masa tu dia masih menyusu badan, jadi setiap kali nak menyusu Mommy akan cakap mengaji dulu baru susu. Jadi kalau 5x menyusu, 5x la mengaji.. (masa ni bulan 5 2018)
5. Alhamdulillah lepas hampir 2 bulan dia dah habis iqra 1.. Tapi bukan senang tau. Banyak dramanya.. Ya, Nur Madeena tak pelat jadi situ satu kelebihan untuk Mommy gunakan. Kalau ada anak-anak pelat, jangan risau sebab insyaAllah ajar ngaji lama-lama dia takkan pelat.. Itu pengalaman Mommy ajar budak-budak ngaji.
6. Alhamdulillah sampai bulan 11 2018 Nur Madeena dah masuk iqra 3.. Ambik masa lama kan. Sebab macam-macam drama nak kena layan. Tapi kita layan je dia.. tapi masa bulan 12 2018, budak-budak ngaji ramai cuti. Jadi Nur Madeena pun ada jugak la skip mengaji. Masuk bulan 1 2019 Nur Madeena dah banyak lupa.. Allah.. Jadi Mommy kena ambik satu tindakan drastik.. Kena ada target. Bulan 1 2019 Mommy ulang balik iqra 2.. Lepas tu disiplinkan dia kena ngaji paling kurang 3x sehari.. Selalunya 4x sehari.. Pagi, lepas zohor, lepas asar dan lepas maghrib. Setiap satu sesi 10 minit je.. Jangan lama. Ini cara Mommy.. sebab budak-budak boleh serap apa diajar lebih kurang 5-10minit saja.. Lebih dari itu ke laut. Kalau ada yang mampu sampai 15 minit itu bonus..
7. Yang penting disiplin dan reward. Contoh reward bagi satu hari cuti ngaji, Nur Madeena dapat cuti pun kadang-kadang tanya lagi, hari ni nak ngaji pukul berapa? Alhamdulillah Dari bulan 1 sampai bulan 4 dia berjaya abehkan sampai iqra 4.. Ingat, anak-anak kena puji, kena belai.. Masa Nur Madeena ngaji Mommy banyakkan belai kepala dia tangan dia.. Anak kita kan, jadi belai je sambil-sambil tu selawat..
8. Bulan 4 2019 Mommy sekeluarga dapat jemputan ke Tanah Suci.. Ini pun berkat doa Nur Madeena sebab dia nak sangat mengaji depan Kaabah. Hari-hari doa.. jadi Tok dia pun nak tunaikan impian dia, Tok dia dengar doa Nur Madeena.. Dapatlah Nur Madeena ngaji depan Kaabah.. Masa tu dia ngaji iqra 4 lagi. Di sana dia banyak doa nak cepat baca Al-Quran nak cepat khatam..
9. Lepas balik sini, pertengahan bulan 5 masa tu bulan Ramadhan Alhamdulillah Nur Madeena dah masuk Al-Quran.. Semangat dia nak baca..
DISIPLINKAN LAGI DIA DENGAN AL-QURAN

1. Sejak dia masuk Al-Quran Mommy suruh dia mengaji 1 hari 5 kali (wajib).. Kalau balik kampung atau bercuti bawak Al-Quran jugak dan mengaji sekurang2nya 2x sehari.. Sekali mengaji 3 muka surat..
2. Jangan paksa tapi cerita kenapa kena mengaji.. Mommy selalu ceritakan, dalam kubur nanti Al-Quran akan teman kita, akan jadi lampu kita sebab dalam kubur gelap. Tanya dia sayang Allah dak, kalau sayang ngaji banyak-banyak sebab Allah nak bagi hadiah. Dalam kubur banyak ulat, ular, cacing.. Kalau tak ngaji nanti semua gigit-gigit dan makan badan kita.. Jadi bila cerita macam tu dia akan suka mengaji dan nak ngaji banyak.. Sampai kadang-kadang Mommy bagi cuti, dia akan tanya kenapa tak ngaji hari ni..
3. Dia mula hafal lepas masuk juzuk 2.. Masa tu bacaan dah lancar.. Mula hafal surah An-Nas.. Mommy rasa susah jugak nak suruh dia hafal sebab baru 3 tahun. Nak suruh baca ulang-ulang bukan dia nak. Jadi Mommy ajar dia baca sekali lalu surah tu.. Lepas 3, 4hari dia dah boleh hafal.. (bab hafazan kalau ada nak tahu kita share lain sebab panjang jugak)
4. Alhamdulillah pada umur 3 tahun 10 bulan pada bulan 10 2019 Nur Madeena dah selesai khatam untuk pertama kali. Allah, macam tak percaya.. Dalam masa 5 bulan dia dah khatam.. Tok dan wan happy sangat depa pun buat kenduri besaran..
5. Alhamdulillah bulan 3 2020 Nur Madeena selesai khatam kali kedua pulak.. Dan dah hafal hampir satu juzuk dalam juzuk ke 30.
6. Jadual mengaji Nur Madeena, lepas solat subuh baca surah Al-Kahfi 1-10 & 100-110, lepas solat dhuha baca surah Al-Mulk, lepas solat zohor mengaji tempat dia mengaji, lepas solat asar mengaji tempat ngaji, lepas solat maghrib ngaji lagi.. Itulah rutin Nur Madeena.
AMALAN MOMMY UNTUK NUR MADEENA

1. Buat air penerang hati- Mommy buat air penerang hati untuk Nur Madeena setiap hari.. Setiap hari dia kena habiskan air tu (1botol mineral kecil)
2. Bacakan alfatihah, ayat qursi, surah taha 1-5, selawat tafrihiyyah (niatkan apa yang kita nak untuk dia) dan tiup pada ubun2 dia setiap kali dia tidur..
3. Banyakkan belai dan selawat pada ubun2
4. Baca doa Nabi Muhammad kepada Ibnu Abbas r.a اَللَّهُمَّ فَقِّهُّ فِي الدِّيْنِ وَعَلِّمْهُ التَّأْوِيْلَ (Allahumma faqqihhu/ha fiddin wa a’llimhu/ha ttakwil -hu bagi lelaki, ha bagi perempuan) Jangan pernah tinggal doa ni. Baca sebelym dia mula mengaji dan tiup pada ubun2
5. Bila suapkan makan pada anak doakan untuk dia sambil suap.. Selawat banyak-banyak..
6. Selawat Tafrijiyyah jangan tinggal, amalkan setiap hari.. Setiap kali selawat niatkan apa yang kita hajatkan.. InsyaAllah Allah buka jalan untuk kita..
7. Jaga pemakanan anak-anak kita..
8. Selalu doakan dia jadi anak solehah luar biasa.. Dan selalu panggil dia “anak solehah luar biasa ayang mommy”
KAEDAH AIR PENERANG HATI

1- Selawat tafrijiyyah 3x
2- Baca Al-Fatihah 1x
3- Baca Ar-Rahman 1-6, Al-Qiyamah 16-19, Al-Buruj 21-22
4- Doa Rasulullah pada Ibnu Abbas
5- Niatkan hajat untuk anak dan tiupkan
*Doa seorang ibu lebih hebat dari doa seorang wali.. Jadi ibu-ibu mak-mak semua jom doa untuk anak-anak. Ini saja pengalaman Mommy dengan Nur Madeena.. Maaf semua sebab Mommy ni bukan reti mengarang menulis.. InsyaAllah bila anak-anak boleh mengaji, anak-anak jugak cepat belajar yang lain. Percaya kalimah Allah itu keajaiban Allah untuk kita. Maaf jika pengalaman Mommy ni hanya biasa-biasa saja. Kita doa kita dapat, kita amal kita rasa. Anak-anak kita, kita yang corakkan.. Maaf sekali lagi ya semua.. Di sini Mommy kongsi sikit kenangan Mommy ajar Nur Madeema mengaji.
Sumber: Nurul Ismail


4 Jenis Personaliti Anak Menurut Pakar. Anak Anda Yang Mana?

“Hmm… Tak faham betullah dengan Naim ni. Mahal sungguh senyumannya. Sedangkan tengok budak lain seronok sungguh bermain bersama di tadika. Normalkah kalau anak-anak kecil berperangai begini?”
Kadang-kadang kita sendiri sukar memahami personaliti anak. Bukanlah bertujuan untuk membandingkan dengan kanak-kanak lain, tetapi risau juga kalau dia mengalami sebarang masalah dari segi perkembangannya.

Apa Pentingnya Mengenal Personaliti Anak?
Walaupun kita sering mendengar bahawa ‘setiap anak adalah berbeza’, tetapi setiap ibu mesti akan berasa sedikit curiga apabila melihat si anak tidak menunjukkan ciri-ciri yang ‘normal’. Kadangkala ada anak yang suka menangis, suka mendiamkan diri, banyak berangan, atau ada juga yang terlampau aktif.
Menurut penulis buku keibubapaan paling laris dan popular berjudul ‘The Child Whisperer’, sepanjang penglibatannya dengan kanak-kanak selama lebih 20 tahun, beliau mendapati bahawa anak-anak akan mengekspresikan salah satu daripada 4 jenis personaliti yang bakal diterangkan di bawah. Personaliti anak ini dapat diperhatikan melalui kelakuan, pemikiran, perasaan mereka, dan juga ciri-ciri fizikal.

Oleh itu, dengan memahami personaliti anak, kita akan lebih terbuka dalam menerima sikapnya dan dapat mengatur strategi untuk mendidik mereka dari akar umbinya.

Mari lihat sama ada anak anda mempunyai personaliti jenis 1, 2, 3, atau 4.
Fahami 4 Jenis Personaliti Anak. Mana Satu Anak Anda?
Jenis 1: Ceria
Foto Kredit: themominmemd.com

Hubungan Dengan Alam: Sosial
Cara Pergerakan: Riang dan rawak
Keperluan Utama: Untuk memiliki ibu bapa yang menyeronokkan
Terkenal Dengan Sifat: Suka berkawan, cergas, periang, tidak mudah mengambil hati, gembira
Ada Yang Menganggapnya: Banyak cakap, sukar dipercayai, tidak tegas dalam keputusan
Punca Mengamuk (Atau ‘Tantrum’): Mungkin anak anda tidak suka dikawal ketat, terlalu lama bersendiri, atau tidak selesa dengan keadaan yang terlampau serius.
Cara Mengatasi ‘Tantrum’: Buat kejutan untuk anak anda, jalinkan hubungan seperti kawan, dan ‘enjoy’ masa bersama mereka.

Anak-anak Jenis 1 mengekspresikan aliran tenaga yang paling tinggi, pantas pergerakannya, dan nampak bergembira dengan hidupnya. Mereka mempunyai keistimewaan semulajadi dalam memerhatikan keseronokan dari setiap sudut. Malah, semua benda boleh dijadikan permainan!
Mereka selalunya mempunyai pelbagai idea yang tidak putus-putus dan mereka amat menghargai sesuatu yang baru. Mereka juga tidak kekok untuk berjumpa dengan sesiapa.Jadi, apa kata daftarkan mereka ke sekolah tadika lebih awal kerana umumnya anak jenis ini memang suka dikeliling kawan-kawan.
Selalunya ibu bapa kepada anak jenis ini akan cepat kehausan tenaga dan keletihan kerana anak Jenis 1 perlu selalu ‘berhubungan’ dengan seseorang, walaupun semasa bermain. Walaubagaimanapun, cubalah mencari idea supaya mereka dapat menyalurkan tenaga melalui permainan yang menjana kreativiti mereka.
Jenis 2: Sensitif
Foto Kredit: eumom.ie

Hubungan Dengan Alam: Emosional
Cara Pergerakan: Lemah lembut
Keperluan Utama: Untuk memiliki ibu bapa dan keluarga yang saling menyayangi
Terkenal Dengan Sifat: Halus, baik hati, mengambil berat, dan berhati-hati
Ada Yang Menganggapnya: Pemalu, suka menangis, dan pengecut
Punca Mengamuk (Atau ‘Tantrum’): Mungkin anak anda merasakan pendapatnya tidak didengari, kurang perhatian, atau keadaan tidak berjalan mengikut perancangannya.
Cara Mengatasi ‘Tantrum’: Berlemah-lembut dengan mereka, beri masa untuk relaks, dan cuba ambil masa untuk mendengar luahan perasaan anak.

Keistimewaan anak Jenis 2 ini adalah tenaganya yang mengalir seperti air, bergerak secara stabil dalam kehidupan. Mereka berkebolehan untuk memerhatikan keadaan sekeliling dengan penuh terperinci dan suka membuat perancangan. Personaliti anak ini juga memberikan kesan yang menenangkan buat mereka yang mendampinginya.
Mereka suka belajar dan bertanyakan soalan, tetapi kadangkala turut mempersoalkan kekurangan diri sendiri.
Ibu bapa yang memiliki anak jenis ini biasanya beranggapan bahawa anak mereka perlu menjadi lebih agresif dan sosial. Jika ibu bapa terlalu mendesak mereka untuk berkelakuan sedemikian, anak-anak berasa tidak selesa dan tidak yakin diri. Ini kerana mungkin mereka akan mempersoalkan apakah kesilapan lain lagi yang dilakukan oleh mereka.
Maka, hormatilah keperluan mereka untuk menyendiri dan berilah sokongan terhadap ‘perancangan’ yang mereka miliki. Kedua-dua sifat ini adalah penentu dalam kejayaan mereka.
Jenis 3: Lincah
Foto Kredit: coolprogeny.com

Hubungan Dengan Alam: Fizikal
Cara Pergerakan: Lincah, gigih
Keperluan Utama: Untuk menyahut cabaran dan pengalaman baru dengan sokongan ibu bapa
Terkenal Dengan Sifat: Kuat, aktif, tidak mudah putus asa, energetik
Ada Yang Menganggapnya: Suka mengarah, bising, riuh, suka memaksa
Punca Mengamuk (Atau ‘Tantrum’): Mungkin anak anda terasa pergerakannya terlalu disekat, kekurangan ruang untuk menyalurkan tenaga fizikalnya, dan asyik mendengar perkataan “Tidak” atau “Jangan”.
Cara Mengatasi ‘Tantrum’: Beri galakan terhadap aktiviti fizikal mereka, biarkan mereka bergerak lincah dan meneroka persekitaran selagi tidak memudaratkan.

Anak-anak ini mempunyai jenis tenaga yang dinamik dan biasanya mudah beradaptasi. Keistimewaan mereka adalah sifat keazaman yang utuh dan biasanya aura ini dapat mempengaruhi mereka yang rapat dengannya untuk turut mencapai kejayaan.
Kalau boleh, anak-anak Jenis 3 lebih suka meneroka alam ini secara fizikal dan mereka mahu mencuba segalanya! Mereka amat sesuai diangkat sebagai pemimpin kerana mereka sangat mementingkan keputusan yang baik dalam segala hal.
Ibu bapa bagi anak jenis ini mungkin menganggap bahawa anak mereka ini bersikap hiperaktif dan perlu belajar untuk bertenang dan mengawal tingkah laku mereka. Namun hakikatnya, personaliti anak ini dipenuhi dengan tenaga yang perlu dialirkan ke arah yang betul. Jika tidak, anak akan menjadi murung dan merosakkan semangat mereka.
Biasakan berkunjung ke tempat-tempat riadah seperti taman permainan dan padang supaya mereka dapat menghabiskan tenaga secara positif.
Jenis 4: Serius
Jangan diganggu jika anak sedang ‘berfikir’ atau berimaginasi. / Foto Kredit: haikudeck.com

Hubungan Dengan Alam: Intelektual
Cara Pergerakan: Tepat dan tidak berselindung
Keperluan Utama: Untuk memiliki ibu bapa dan ahli keluarga yang saling menghormati
Terkenal Dengan Sifat: Efisyen, bertanggungjawab, analitikal, tersusun rapi
Ada Yang Menganggapnya: Suka mengkritik dan menilai seseorang, berlagak pandai
Punca Mengamuk (Atau ‘Tantrum’): Mungkin anak anda tidak suka diperlakukan seperti anak kecil, dimalukan dalam sesuatu hal, dan memerlukan masa untuk bersendirian dan fokus.
Cara Mengatasi ‘Tantrum’: Hormati pendirian mereka, beri sokongan terhadap minat mereka, dan dengarkan pendapat atau idea mereka dengan teliti.

Personaliti anak yang satu ini mencerminkan jenis tenaga yang tersimpan rapi, tetapi reflektif. Keistimewaan mereka adalah sikap teliti yang menjadikan mereka dapat melihat secara logik. Sehinggakan, mungkin ada yang merasakan bahawa anak-anak ini terlalu matang berbanding usia mereka.
Anak-anak ini juga biasanya tidak begitu sosial kerana mereka tidak nampak sebarang keperluan terhadapnya, melainkan pada masa-masa tertentu. Namun anda tidak perlu risau kerana anak Jenis 4 ini biasanya mempunyai hubungan yang mendalam dengan beberapa orang yang mereka percayai.
Ibu bapa kepada anak-anak jenis ini biasanya beranggapan bahawa anak mereka tidak menikmati zaman kanak-kanak secukupnya kerana mereka kurang bermain dan lebih suka menyendiri. Tetapi sebenarnya, itulah yang diperlukan oleh mereka untuk membina jati diri. Dengan membenarkan mereka mempunyai ruang untuk diri sendiri, anak-anak akan lebih yakin untuk mencari keseimbangan dalam kehidupan harian mereka.
Setiap Personaliti Anak Punya Potensi Untuk Berjaya
Foto Kredit: pqs.pe
Kita harus percaya bahawa setiap anak mempunyai keistimewaan dan masing-masing mempunyai ruang untuk berjaya di dunia ini.
Oleh itu, kita sebagai ibu bapa perlulah sentiasa memberi sokongan walaupun mereka mungkin tidak mengikut jejak langkah kita dari segi karakter, hobi, minat, dan kecenderungan.


Kenali 6 Jenis Krim Ubat Sapu Sebelum Guna, Jangan Terus Letak Pada Kulit!

Setiap kali kulit gatal-gatal, mesti akan pergi farmasi untuk beli krim sapu untuk kurangkan gatal. Tapi, pernah tak tahu apa perbezaan krim-krim yang dijual di farmasi? Doktor ini telah berkongsi apa perbezaan antara banyak jenis krim yang dijual.

“Saya kongsi kan secara mudah, tentang jenis jenis ubat krim yang anda biasa dapat kalau jumpa doktor atau pergi farmasi. Secara jujurnya, jangan sewenang-wenangnya pergi beli di farmasi sebarang jenis krim. Dapat kan nasihat doktor. Anda wajib tahu apa yang anda sapu di kulit anda. Anda ada tanggungjawab atau amanah atas tubuh badan yg Allah pinjamkan ini.
Saya bahagikan krim kepada 6 jenis utk mudah faham

1- STEROID CREAM
2- ANTI FUNGAL CREAM
3- ANTIBIOTIC CREAM
4- COMBINATION OF CREAM
5- ANTI VIRAL CREAM
6- MOISTURIZING CREAM

Krim krim ini pulak sebenarnya di sediakan oleh syarikat ubat dalam beberapa persediaan(preparation). Kita panggil ” krim”, tapi ada beberapa persediaan ” krim” ini, iaitu:
1.OINTMENT
Ianya oil based. Sebab ia asas minyak, maka ia melekat lebih bagus(lama)pada kulit, dan lebih kuat kesan nya pada kulit(more potent). Kita gunakan “krim” jenis ointment ini pada kawasan kulit yg dah menebal & kasar sebab kesan selalu garu & bergesel(lichenified skin area).
Contoh kulit lichenification
2.CREAM

Ianya water based. Sebab ia asas air, ia kurang potent berbanding ointment. Kita sapu cream ini di kawasan yg less lichenified atau kawasan kulit sensitif seperti kulit muka.
3.LOTION / GEL

Kita sapu krim asas lotion / gel ini pada kawasan yg berbulu , juga dikawasan lipatan(intertriginious area)seperti kawasan ketiak, kelengkang, kawasan anus ke kemaluan, di bawah lipatan breast. Jadi, bila dapat “krim”, tengok persediaan nya, adakah ianya cream? ointment ? lotion?
Next kita kenali pula jenis jenis krim itu, macam yg saya tulis kat atas, ada 6 jenis
1) STEROID CREAM
Krim steroid class I adalah paling selamat manakala kelas IV yang paling kuat.
Secara umum nya digunakan utk merawat keradangan(inflammation) pada kulit. Contoh paling tipikal utk merawat eczema. Bagaimana nak tahu steroid cream? Perhatikan nama saintifik cream itu(bukan brand name). Nama saintifik nya berakhir dengan “SONE”. Contoh: Hydrocortisone, Clobetasone, Mometasone, Fluticasone, Betamethasone.
Krim steroid ini ada kelasnya. Kelas satu paling kurang power, dan makin tinggi kelas, makin power (potent)lah ia. Rujuk gambar untuk kenali kelas-kelas krim steroid ini. Tak boleh semberono korang tepek steroid krim tanpa tahu kelas. Sebabnya? Utk kelas yg potency tinggi, tak sesuai di sapu di kawasan yg sensitif seperti kulit muka atau kawasan kulit yg dah menipis. Nanti kulit dpt komplikasi.

Krim krim steroid juga secara umumnya tak boleh di sapu secara berterusan utk terlalu lama. Lama tu maksudnya lebih 2 weeks. Untuk kes kes allergic atau eczema yang kronik, doktor mungkin start rawatan steroid cream atau ointment guna yg kelas paling potent utk 5 hari, kemudia di ikuti dgn yg less potent utk seminggu berikutnya.
Apa komplikasi tepek steroid cream terlalu lama(prolonged used on skin)? Antaranya kulit akan menipis, rosak(atrophy), kulit hilang pigmen(hypopigmentation), kulit itu jadi alah pula pada krim yg disapu(allergic reaction), meninggikan risiko jangkitan(infection), dan kalau di sapu di kawasan yg besar, ada risiko sapuan krim steroid luaran itu di serap dlm badan(systemic absorption).
2) ANTI FUNGAL CREAM
krim anti fungal
Kita gunakan utk rawat jangkitan fungus(kulat). Jangkitan kulat ni org Melayu panggil kurap atau kulat air. Panau itu pun sebenarnya ialah jangkitan kulat. Bagaimana nak kenal anti fungal cream? Perhatikan nama saintifik cream itu, berakhir dengan “ZOLE”. Contoh: Miconazole, Clotrimazole, Econazole, Ketoconazole, Fluconazole. Dan ada satu jenis anti fungal krim yg nama saintifiknya Terbinafine(brand name Lamisil)
3) ANTIBIOTIC CREAM
Krim antibiotik
Kita gunakan utk rawat jangkitan bakteria pada kulit. Ada pelbagai jenis jangkitan bakteria, dan pelbagai rupanya. So biar lah kerja mendiagnosed itu doktor yg buat. Penat dia belajar, korang takyah susah payah main agak-agak tengok imej Google. Bukan apa, skin condition ni perlukan ilmu + latihan mata yg tajam. Doktor yg berpengalaman sendiri kadangkala buat silap masa diagnose. Bagaimana nak kenal antibiotic krim? Perhatikan nama saintifik cream itu, kebanyakkannya berakhir dengan ” IN”. Contohnya: Gentamicin, Fucidin, Neomycin, Mupirocin.
4) COMBINATION OF CREAM
Krim dalam jenis ke empat ini, ialah kombinasi antara 3 jenis krim di atas. Contoh kombinasi yg biasa kita jumpa: Steroid cream + antibiotic cream dan Antifungal cream + steroid cream.
3 in 1 cream
Bila kita perlu guna krim 2 in 1 ini? Or sometimes, ada yg 3 in 1(kombinasi antibiotic + steroid + anti fungal). Bila ada komplikasi dari jangkitan asal. Contohnya kita kena kurap(fungal infection). Kita garu dan garu, punya syiok garu sampai luka kulit. Kuku kita bukan sterile, bawah kuku banyak bakteria. Lepas seminggu kurap kita luka, kurap kita dapat jangkitan bakteria. So dlm kes ini kita guna krim anti fungal + antibiotics atau steroid. Ataupun kita ada eczema yg kronik. Garu punya garu sampai luka, lepas tu infected. So kita kena sapu krim steroid + antibiotic.
5) ANTI VIRUS CREAM
Anti virus cream
Krim jenis ni utk jangkitan virus. Paling mudah nak faham, kalau kena chicken pox atau kayap. Kedua dua penyakit ni disebabkan jangkitan virus. Selain kena ambik ubat oral, sapuan krim anti virus pun perlu. Sebab jarang krim ini di gunakan secara meluas(berbanding 4 jenis krim di atas), maka saya tak menulis dgn lanjut tentang krim anti virus ini.
6) MOISTURIZING CREAM

Ok, krim ini sangat sangat penting. Walaupun ianya hanyalah krim pelembab, namun ia memainkan peranan penting dalam rawatan. Contoh paling klasik ialah pesakit chronic eczema. Kulit pesakit eczema akan kering. Kering sebab cycle penyakit itu sendiri, kering sebab kesan sapu ubat steroid. Kulit yg kering = gatal. Jadinya, perlu sapu krim pelembab setiap hari. Krim pelembab boleh di sapu setiap hari utk tempoh yg lama, Insya Allah no problem(tak macam krim steroid). Kita sarankan utk mereka yg ada eczema, sapu lah krim pelembab setiap malam sebelum tidur. Boleh juga di campur dgn steroid cream dalam nisbah tertentu ( 50 % – 50% , 60% – 40 % , etc etc) bergantung pada rawatan doktor.

Krim pelembab yg bagus antara nya brand Cetaphil. Cetaphil ini juga ada dlm bentuk mandian. Cakap pasal mandi, utk org yg kulitnya ada eczema / sensitive skin, hati hati guna sabun mandi yg berubat …contohnya Dettol…Protex..sebab chemical dari sabun2 ini boleh membuang lapisan minyak & lemak pada kulit, so end up kulit akan kering. So guna kan mandian yg ada moisturizer macam Cetaphil, or Dove. Utk kulit yg super sensitive juga, kita advised utk jangan lap badan terlalu kuat dgn towel. Tinggalkan sikit basah-basah atau kelembapan pada kawasan kulit terlibat, dan lepas tu sapu krim pelembab utk maintain kelembapan area tu.
So, please kenal krim yg anda gunakan. Jangan kenal krim based on color. Contohnya “saya nak krim warna putih tu”. Hampir semua krim warna putih! Ataupun beli krim yg di re-pack TIADA LABEL. Zaman dulu ya doktor /farmasi re-pack krim dalam bekas bulat leper. Zaman la ni, make sure beli krim yang dalam bentuk tiub macam ubat gigi tu. Kalau di re-pack sekalipun, ada berhak tahu kandungan krim itu(mesti ada label). Jangan main hantam sapu krim orang lain kat badan anda. Orang tu “serasi” sapu krim tu, awak pun tepek kat badan awak. Padahal orang tu ada eczema, tapi awak ada kurap. Again, jangan berguru dgn Google image semata mata.”
Sumber: Khairul Faizie


Kenali 6 Jenis Stroller Untuk Bayi Sebelum Anda Membelinya

Stroller merupakan antara kelengkapan yang paling diperlukan oleh ibu bapa yang mempunyai anak kecil. Kegunaanya yang dapat memudahkan kita membawa anak-anak berjalan akan membuatkan lelah anda berkurang. Namun, masih ramai dalam kalangan ibu bapa yang tidak tahu bahawa terpadat pelbagai jenis stroller dan kegunaanya. Pening nak pilih yang mana? Jangan risau, di bawah kami senaraikan 6 jenis stroller yang berbeza jenis untuk dijadikan panduan semasa membeli dan juga yang mana sesuai dengan bajet kewangan anda.

Okay, jom kita tengok jenis stroller yang ada di pasaran.
1. Standard Stroller

Stroller ini memiliki model yang lebih konvensional dan dilengkapi beberapa compartmen. Ukurannya besar dan memiliki tempat penyimpanan dimana boleh isi barangan bayi. Jika ingin jalan-jalan ke mall, ini adalah pilihan stroller yang tepat kerana compartmen di bahagian bawahnya yang multifunction. Anggaran harga bermula dari RM 160 dan keatas.

2. Umbrella / Lightweight Stroller

Bentuk stroller ini standard, paling ringan, dan mudah dilipat. Stroller jenis ini digunakan hanya untuk mendudukkan bayi sementara jika anda  lenguh menggendongnya. Anggaran harga bermula dari RM 200 dan keatas.
3. Modular Stroller

Stroller modular atau multikomponen ini biasaya memiliki kerusi yang dapat ditukar, menghadap ke depan atau belakang. Biasanya stroller jenis  ini dipilih jika ingin membawa bayi berpusing-pusing dalam kompleks membeli-belah. Anggaran harga bermula dari RM300 ke atas. Kalau jumpa yang harga lebih rendah jangan lupa untuk terus grab!
4. Travel Stroller

Kalau stroller ini  diubah settingnya menjadi car seat hanya dengan beberapa langkah mudah. Anda boleh pindahkan bayi yang sedang tidur hanya dengan mengangkat bahagian dalam stroller dan meletakkannya di dalam kereta. Memang sesuai sangat bagi  anda yang selalu travel membawa bayi. Anggaran harga bermula dari RM 300 keatas dan boleh mencecah ribuan ringgit juga.
5. Activity Stroller

Jika anda gemarkan beraktiviti luar dan membawa bayi, sebaiknya gunakan stroller jenis ini. Sesuai dijadikan tempat duduk bayi ketika berada di kawan bertanah seperti di kebun atau taman. Rodanya dibuat jauh lebih besar dan lebih selesa untuk bayi. Nak bawa anak berjongging pun boleh. Anggaran harga bermula dari RM 300 dan keatas mengikut jenis jenama.
6. Double Strollers

Memang ini merupakan stroller yang terbaik bagi mereka yang mempunyai anak kembar. Bukan itu sahaja, kalau anda mempunyai dua orang anak kecil dalam masa yang sama pun boleh juga. Ukurannya lebih besar dan lebih berat. Anda boleh lihat dua jenis model sama ada tempat duduk bersebelahn atau tempat duduk di hadapan belakang.
*Kesimpulannya, walaupun ada yang berpendapat bahawa harga stroller ini agak mahal namun inilah antara keperluan yang anda perlu ada jika mempunyai anak kecil. Apa yang penting adalah untuk berbelanja dan pilih stroller mengikut kepada bajet yang sesuai okay?


Kenali Apa Itu ‘Sindrom Ramsay Hunt’ Yang Dialami Justin Bieber

Baru-baru ini penyanyi popular antarabangsa Justin Bieber membuat pengumuman mengejutkan ramai apabila beliau memberitahu bahawa dirinya didiagnosis dengan sindrom ‘Ramsay Hunt’. Menerusi video yang dimuatnaik menerusi laman Instagramnya, kita dapat melihat bahawa kondisinya masih stabil dan sindrom tersebut kelihatan seperti Bell’s Palsy.
Oleh disebabkan sindrom ini jarang berlaku, maka ramai dalam kalangan kita yang tidak mengenali dengan lebih mendalam tentang sindrom ini. Jadi, berikut merupakan penerangan lanjut mengenai sindrom Ramsay Hunt dari pakar.

Baca juga: Doktor Kongsi Petua Hilangkan Batuk & Kahak Guna 2 Bahan, Tak Payah Minum Ubat Batuk!
APA ITU “SINDROM RAMSAY HUNT”?

Baru ni, Justin Bieber (JB) umumkan dia terpaksa tangguh konsert jelajah dunia dia. JB sebenarnya sedang alami kelumpuhan di sebelah mukanya, akibat kondisi yang dinamakan sindrom Ramsay Hunt.

Sindrom ini hanya berlaku kepada orang yang pernah mengalami cacar air (chicken pox). Ini kerana ia disebabkan oleh jangkitan virus varicella-zoster, iaitu virus yang sama yang menyebabkan cacar air dan kayap (shingles).
Selepas seseorang pulih dari cacar air, sebahagian virusnya akan kekal di saraf. Ia kemudian boleh aktif kembali. Jika ia berlaku di saraf rusuk, maka ia menjadi kayap, manakala di saraf muka pula menjadi sindrom Ramsay Hunt.
Secara teori, pengaktifan virus itu semula berlaku kerana penurudan sistem imun. Sistem imun boleh menurun pada individu yang kurang zat, stress, warga emas, wanita hamil, serta penghidap kanser, serta penyakit kronik.

View this post on Instagram

A post shared by Justin Bieber (@justinbieber)

Sindrom Ramsay Hunt kelihatan yang hampir serupa dengan Bell’s palsy, tetapi gejalanya lebih banyak, iaitu:
▪sakit telinga
▪pendengaran terjejas
▪kelumpuhan sebelah muka
▪ruam berlepuh (seperti kayap)
▪vertigo(pening berpusing)
▪kering mata dan mulut

Rawatan untuk sindrom ini adalah sama seperti rawatan untuk cacar air dan kayap:
▪ubat antiviral
▪ubat kortikosteroid
▪analgesik(tahan sakit)
▪terapi(fisioterapi dan carakerja)
Lebih cepat dapat rawatan, lebih tinggi peluang pulih. Pemulihan boleh memakan masa berbulan-bulan. Sebahagian besar pesakit pulih sepenuhnya, manakala selebihnya lagi mengalami kelumpuhan muka dan masalah pendengaran yang kekal.
Semoga bermanfaat!
Sumber: Dr.Kamarul Ariffin Nor Sadan


Kenali Design Emas Inspirasi Dari Makanan Di Pasaran, Siap Bentuk Durian Pun Ada!

Nampaknya pembelian emas menjadi ‘trending’ kembali dalam kalangan rakyat Malaysia. Lalu sahaja di kedai-kedai emas pasti akan terpampang iklan jualan harga murah dan beratur pelanggan untuk masuk ke dalam kedai. Bukan sahaja mendapat permintaan yang tinggi, ramai dalam kalangan kita juga yang baru tahu bahawa terdapat pelbagai rekaan emas yang menarik dan mendapat inspirasi dari pelbagai benda termasuk makanan.
Bukan sahaja menarik, emas pun merupakan pelaburan yang bagus untuk masa hadapan bukan?

10 DESIGN EMAS MENARIK, INSPIRASI DARI MAKANAN
1. Latok

2.Petai

3.Durian

4.Pulut dakap

5.Roti Bun

6.Biskut

7.Jagung

8.Kacang

9.Bola takraw

10.Kerepek bawang

*Yang mana satu menjadi pilihan hati?
Sumber: Afiza Yahaya


Rupanya Ini 9 Punca Mulut Berbau, Bukan Sebab Malas Berus Gigi

“’Tension’nya asyik kena gosok gigi setiap 2-3 jam sekali. Apalah punca mulut berbau agaknya, malu nak tanya dengan kawan-kawan. Ok, lunch break ni harus pergi farmasi, cari listerine. Bagi wangi sikit mulut ni.”
Sakit hati dan segan nak bercakap dengan orang sebelah-menyebelah bila jadi macam ni. Kalau mulut berbau di awal pagi itu memanglah normal. Tapi, ini tidak.

Nafas masih cepat berbau sepanjang hari walaupun rajin membersihkan mulut.
Tahukah apa puncanya mulut berbau meskipun sudah berkali-kali berus gigi?

Rupanya Ini 9 Punca Mulut Berbau, Walaupun Rajin Berus Gigi
1. Kafein
Elak kopi sebelum tidur. Begitu juga makanan pedas atau merokok kerana ia menyebabkan mulut kering sewaktu tidur dan menjadikan mulut busuk.
Foto Kredit: cafe-hallmanns.com
2. Tidak berus lidah
Permukaan lidah menyimpan banyak bakteria. Bersihkan lidah dengan berus gigi atau tongue scraper.
Boleh gunakan berus gigi atau ‘tongue scraper’ seperti dalam gambar ini. / Foto Kredit: nadiakiderman.net
3. Makan banyak protein
Apabila makan banyak protein, kompaun dipanggil kerotene akan terhasil sewaktu proses pembakaran lemak untuk menghasilkan tenaga. Kerotene ini membuatkan mulut berbau.

4. Masalah kesihatan
Demam dan selesema boleh menyebabkan mulut berbau. Ini disebabkan oleh bakteria memakan cairan selesema dan menghasilkan bau busuk.
Hidung tersumbat juga boleh menyebabkan nafas berbau kerana mulut cepat kering.
Foto kredit: gettyimages.de
5. Ulser mulut & sakit gusi
Bakteria Helicobacter pylori penyebab ulser ini menyebabkan mulut berbau. Ambil antibodi yang sesuai untuk membunuh bakteria ini.
Selain ulser, ia juga disebabkan oleh sakit gusi. Di antara tanda-tanda penyakit gusi ialah:

Gusi bengkak atau bernanah
Gusi yang senang berdarah
Gigi bergoyang
Gigi sensitif
Sakit pada gigi semasa mengunyah
Terdapat karang gigi

Doktor gigi boleh merawat penyakit gusi dan membersihkan gigi anda dari plak dan karang gigi dan ini seterusnya boleh menghilangkan bau pada mulut anda.
Gigi sensitif salah satu punca mulut berbau. / Foto Kredit: fitneass.com
6. Tonsil
Tonsil pada tekak juga menyebabkan mulut berbau. Kumur dengan air garam untuk membuang bakteria yang melekat pada tonsil.

7. Makanan bergula
Bakteria dalam mulut memang suka makanan tinggi gula seperti snek dan manisan. Selain itu, biasanya buah-buahan kering juga senang terlekat pada gigi sehingga menjadi punca mulut berbau.
Kenalah kurangkan makan makanan ini.
Elakkan makanan dan minuman bergula
8. Masalah pedih ulu hati
Gastrik atau ‘angin’ dalam perut boleh menyebabkan penyakit pedih ulu hati.
Penyakit ini menyebabkan mulut mudah berbau. Dapatkan rawatan daripada doktor untuk atasi masalah ini.
Foto Kredit: huffingtonpost.co.uk
9. Gigi berlubang
Sisa makanan berkumpul dalam lubang gigi. Secara tak langsung, bakteria juga berkumpul dalam lubang ini sehingga menyebabkan gigi rosak dan nafas berbau.
Lubang yang dalam ini juga memang tempat bagi bakteria anaerob membiak.
Foto Kredit: livescience.com
Banteras Punca Mulut Berbau Dari Akar Umbi
Berjumpalah dengan doktor gigi untuk membuat pemeriksaan paling kurang setahun sekali. Ini kerana doktor gigi boleh mengesan masalah kerosakan gigi atau gusi yang menjadi punca mulut berbau. Maka, dapatlah anda mengatasinya sebelum ia menjadi teruk.
Selalunya, anda tidak hanya akan menyedari masalah pada gigi apabila ia telah berasa sakit. Pada tahap ini, kerosakan atau penyakit gusi telah menjadi serius.
Kita juga perlu mengamalkan gaya hidup dan pemakanan yang betul, supaya dapat menghindarkan diri daripada masalah ini. Berus gigi sahaja tidak mencukupi untuk menghilangkan mulut berbau.


Kenali Toksik Maskuliniti, Lelaki Juga Harus Dilindungi Bukan Wanita Sahaja

Kes keganasan rumah tangga, bekas pasangan selebriti terkenal Hollywood Johnny Depp & Amber Heard menjadi perhatian lensa dunia kebelakangan ini. Kebiasaannya, kesalahan perilaku ini biasanya dimainkan di media massa apabila mangsanya adalah wanita.
Namun, semasa kes ini dibicarakan ianya berjaya membuka mata umum berkenaan wujudnya mangsa lelaki dan bukan hanya terjadi kepada wanita sahaja. Malah, kes ini telah mendapat perhatian Public Health Malaysia, sehingga mengeluarkan info berkenaan ‘Toksik Maskuliniti’ di laman rasmi Facebooknya.

Baca juga: Rupanya Ini Apa Anda Boleh Buat Ketika Anxiety Attack Supaya Lebih Tenang
KENALI TOKSIK MASKULINITI, LELAKI JUGA HARUS DILINDUNGI BUKAN WANITA SAHAJA

Dalam perkongsian itu, toksik maskuliniti ini wujud apabila lelaki sepatutnya menjadi seperti lelaki “normal” yang merupakan sebuah tekanan yang datang daripada budaya masyarakat itu sendiri berkenaan lelaki.

Berdasarkan gambar yang dikongsikan itu, adalah gambaran sebuah pandangan terhadap lelaki “normal” yang sebenarnya adalah TOKSIK MASKULINITI seperti:

“Lelaki mana boleh lemah.”
“Mental kena kuat simpan saja dalam hati.”
“Lelaki boleh hidup tanpa orang lain.”

STIGMA INI DATANG DARI LELAKI & JUGA WANITA…
Hari ni hangat cerita Johnny Depp menang saman. Sedar atau tidak, pelakon Jack Sparrow telah membuka mata masyarakat dunia tentang lelaki juga boleh menjadi mangsa kepada wanita.
Sebelum ini lelaki yang dibuli dianggap lemah.
Lelaki perlu derita luar dan dalaman secara senyap. Lelaki tidak memerlukan belaian, kasih sayang. Lelaki hanya perlu tunjuk diri kuat dan garang. Lelaki yang harapkan bantuan lemah gila.
Stigma ini datang dari LELAKI dan juga wanita. Apabila seseorang lelaki mengadu beliau dibuli wanita, tiada seorang pun percaya.
INILAH NAMANYA TOKSIK MASKULINITI!
Gambar hiasan: Johnny Depp (kiri) & Amber Heard (kanan) – UtusanMalaysia
Inilah namanya toksik maskuliniti. Ia wujud apabila budaya masyarakat yang memberi tekanan agar lelaki sepatutnya menjadi seperti lelaki yang “normal”.
Malah, apabila statistik negara yang menunjukkan wujudnya kes dera suami digelakkan masyarakat.
PHM pernah menyiarkan tentang satu kajian suami stress, ditentang dengan hebat di dalam Twitter. “Mana boleh lelaki stress”, “kajian berat sebelah.”
Seolah-olah kesihatan mental lelaki tiada siapa yang peduli. Terima kasih Johnny Depp kerana telah berjaya membuka mata dunnia.
Beringatlah! lelaki juga manusia dan wanita juga manusia. Keganasan rumah tangga tidak berlaku terhadap satu jantina sahaja, ianya turut melibatkan kedua-duanya. Siapa yang lemah akan ditindas, yang berkuasa pula akan menindas.
Jika terdapat kes keganasan rumah tangga yang berlaku di sekeliling anda, segeralah laporkan kepada pihak berkuasa. Jangan dibiarkan ia berlarutan sehingga nyawa terbang melayang.
Sumber: Facebook Public Health Malaysia


Kenali Warna Warni Keputihan Tidak Normal, Segera Dapatkan Rawatan Doktor!

Keputihan merupakan masalah yang sering dihadapi oleh kebanyakan wanita, di mana ia terdapat dua jenis iaitu secara semula jadi dan keputihan tidak normal. Statistik menunjukkan hampir 75% wanita yang sudah berkahwin mempunyai masalah keputihan berikutan oleh aktiviti seksual, seperti dilaporkan My HEALTH.
Ramai lagi wanita di luar sana kurang cakna tentang risiko dan bahaya penyakit keputihan. Ada yang beranggapan ia sebagai suatu petanda lazim sebelum kitaran haid. Justeru itu, bagi membezakan pengeluaran lelehan lendir faraj secara semula jadi dengan penyakit keputihan serius yang memerlukan rawatan doktor, ikuti perincian jenis warna keputihan seperti di bawah.

Baca juga: Awas! Makanan Tinggi Gula & Lemak Punca Penyakit Ini, Baca Lanjut Untuk Tahu!
WARNA WARNI KEPUTIHAN TIDAK NORMAL

APA ITU KEPUTIHAN?
Melalui portal Medical News Today, keputihan atau lelehan lendir berwarna putih adalah cecair yang dirembeskan daripada kelenjar kecil dalam faraj dan serviks. Keputihan berlaku untuk membuang sel-sel lama dan serpihan, memastikan faraj dan saluran pembiakan dalam keadaan bersih serta sihat.

Jumlah keputihan pula berbeza-beza bagi setiap orang. Warna, konsistensi dan jumlah juga boleh berubah dari hari ke hari bergantung pada kitaran haid seseorang.
JENIS WARNA KEPUTIHAN
1. JERNIH
Kebanyakan keputihan biasa adalah berwarna jernih atau keputihan. Kelikatannya kemungkinan kelihatan licin atau mempunyai konsistensi putih telur.
Seseorang berkemungkinan mengalami lelehan yang lebih jernih dan licin sejurus sebelum ovulasi, semasa rangsangan seksual dan ketika hamil.
2. PUTIH

Ton warna putih boleh berubah ke warna krim atau krim kekuningan. Sekiranya seseorang itu tidak mempunyai gejala lain, keputihan ini berkemungkinan besar adalah tanda pelinciran yang sihat.
Walau bagaimanapun, jika lelehan putih mempunyai konsistensi warna seperti keju kotej atau disertai dengan bau yang kuat, ia boleh menandakan sebagai jangkitan. Anda harus berjumpa doktor.
Cairan putih, tebal dan berbau kuat biasanya dikaitkan dengan jangkitan yis, yang juga boleh menyebabkan kegatalan pada alat sulit.
3. KELABU

Keputihan kelabu adalah tanda cecair tidak sihat. Ia boleh menjadi simptom jangkitan bakteria biasa yang dipanggil bacterial vaginosis (BV).
BV kebiasaannya, punca kepada gejala faraj lain termasuklah:

Kegatalan
Kerengsaan
Bau yang kuat
Kemerahan di sekitar vulva atau pembukaan faraj

Individu yang mengalami keleleran kelabu hendaklah segera berjumpa doktor. Selepas diagnosis, kebiasaannya doktor akan memberikan antibiotik untuk merawat BV.
4. KUNING KEHIJAUAN

Jika keputihan mempunyai warna kuning yang sangat sedikit, ia tidak menunjukkan sebarang masalah. Kemungkinan besar berlakunya sedikit kelainan, ekoran perubahan dalam diet atau makanan tambahan.
Keputihan yang berwarna kuning gelap, hijau kekuningan atau hijau yang lebih gelap biasanya menandakan jangkitan bakteria atau penyakit jangkitan kelamin (STD).
Oleh itu, segera berjumpa doktor sekiranya keputihan itu tebal, berketul dan berbau busuk.
5. MERAH

Warna merah boleh berbeza-beza dari warna terang hingga gelap. Keputihan merah biasanya disebabkan oleh pendarahan semasa haid.
Secara purata, pendarahan haid berlaku sekitar setiap 28 hari, walaupun dalam julat normal adalah di antara 21 dan 35 hari. Satu tempoh period biasanya, berlangsung selama 3-5 hari.
Individu yang mengalami pendarahan di antara tempoh haid hendaklah berjumpa doktor. Walaupun terdapat banyak punca yang tidak berbahaya bagi pendarahan antara haid, kadangkala ia boleh menandakan keadaan yang serius.
Wanita yang telah putus haid dan tidak datang haid sekurang-kurangnya 1 tahun, anda harus berjumpa doktor jika mengalami pendarahan faraj. Ia ada ketikanya boleh menjadi tanda kanser endometrium.
6. MERAH JAMBU

Keputihan juga boleh menjadi cerah atau merah jambu yang lebih gelap. Ia biasanya mengandungi sedikit darah.
Pelepasan merah jambu selalunya berlaku dengan tompok sebelum haid. Walau bagaimanapun, ia juga boleh menjadi tanda pendarahan implantasi pada awal kehamilan.
Ada sesetengah orang mengalami sedikit tompok selepas ovulasi, yang juga boleh menyebabkan keluarnya keputihan merah jambu.
Keputihan boleh menjadi merah jambu selepas hubungan seksual sekiranya aktiviti itu menyebabkan koyakan kecil atau kerengsaan pada faraj atau serviks.
DAPATKAN RAWATAN DOKTOR SEKIRANYA KEPUTIHAN TIDAK NORMAL

Anda dinasihatkan berjumpa doktor sekiranya keputihan mempunyai bau atau rupa yang luar biasa. Seseorang juga harus mendapatkan rawatan perubatan jika mereka mengalami gejala faraj seperti:

Kegatalan.
Kesakitan atau ketidakselesaan.
Lelehan yang berbuih atau warna seperti keju kotej.
Pendarahan antara haid atau selepas putus haid (menopause).
Mempunyai tompokan selepas melakukan hubungan seks dengan kerap.
Lelehan bewarna kelabu, hijau atau kuning.
Mempunyai bau yang kuat.
Rasa pedih semasa membuang air kecil.

Doktor akan melakukan pemeriksaan pelvis ke atas pesakit dan mengambil sampel pelepasan untuk ujian.
Pada kebanyakan orang, jangkitan atau ketidakseimbangan hormon bertanggungjawab untuk perubahan luar biasa dalam keputihan. Disebabkan itu, ubat mungkin diperlukan.
Seseorang itu harus berjumpa doktor jika mereka mendapati perubahan tidak teratur dalam keputihan atau gejala lain yang mungkin menunjukkan masalah kesihatan reproduktif.
Sumber: Medical News Today


Kenalkan Anak-Anak Dengan Rupa & Rasa Avokado, Rupanya Banyak Mengandungi Vitamin & Mineral

Haa, ibu bapa pernah tak bagi anak-anak makan atau kenalkan mereka dengan buah avokado? Yang mana belum pernah bagi atau masih tidak tahu khasiat apa yang dikandungi oleh buah avokado jangan lepaskan peluang selepas membaca kandungan buah avokado.
Manusia memerlukan kandungan vitamin dan mineral yang secukupnya dalam tubuh badan. Terutamanya, anak-anak yang masih kecil perlu didedahkan dengan pemakanan yang sihat agar tumbesaran mereka tidak terbantut. Mungkin secara luaran kita tidak kelihatan tetapi ia bertindak secera dalaman dan akan memberikan kesan di kemudian hari.

Baca juga: Beri Anak Makan Buah Markisa, Rupanya Tinggi Kandungan Vitamin C & Bagus Untuk Darah
AVOKADO MENGANDUNGI VITAMIN DAN MINERAL

Cari pemakanan yang lebih sihat, baru terasa nak cuba pelbagai jenis buah untuk anak rasa.

-Serat.
-Vitamin C.
-Magnesium.
-Folate.
-Vitamin K.
Semua kandungan vitamin dan mineral ni ada dalam avokado. Sesuai untuk kita jadikan sebagai salah satu buah pilihan untuk anak.
Tak perlu makan selalu pun. Jarang-jarang sekali pun tak apa, supaya anak kenal rupa dan rasa avokado. Nak pilih avokado pun kena ikut warna tau. Tidaklah bila kita dah buka tu, tengok buah tak masak lagi. Sayang sangat kan.
Gambar pertama dah ada sedikit warna coklat, tapi masih nampak hijau. Lagi 3-4 hari macam tu dah boleh makan. Gambar kedua nampak warna coklat lebih berbanding hijau. Sehari dua lagi dah boleh makan kalau warna macam ni.
Warna avokado dari hijau hingga coklat, ikut tahap ranum sebiji buah tu. Nak bagi anak makan harini, pilih yang warna coklat. Nak makan esok lusa, pilih yang coklat kehijauan. Nak makan lagi 3-4 hari, pilih yang hijau kecoklatan. Nak makan lagi 1 minggu, ambil yang seluruh kulit warna hijau dan masih keras.
Gambar pertama yang ini semua coklat, licin sikit permukaan dan lembut. Hari yang sama terus boleh makan. Gambar kedua warna hijau seluruh permukaan buah. Keras lagi masa ni. Seminggu lagi baru boleh makan.
Jom tengok gambar macam mana nak pilih avokado untuk anak. Sama-sama kita cuba ya, perbanyakkan makanan segar dari jenis buah yang pelbagai untuk anak-anak. Semoga bermanfaat untuk semua.

Sumber: Facebook Mazliana Mazlan


Kenangan Coffee Dah Dibuka Di Malaysia? Seronoknya! Jangan Lupa Serbu Tau!

“Dah minum kopi harini?”

Ha itulah ayat yang selalu didengar kalau anda adalah peminat kopi tegar kan? Boleh dikatakan kopi ini mempunyai khasiat utama yang akan memberikan tenaga kepada sesiapa yang menikmatinya tau!
Anda juga boleh nikmati ketika sarapan dan juga pada waktu bersantai sebagai terapi. Ha…tidak hairanlah minuman ini sangat digemari ramai.

Jadi, buat peminat kopi dekat luar sana, kami nak tanya, anda pernah dengar Kenangan Coffee? Nak tahu kenapa ia dipanggil Kenangan? Jom baca dulu sampai habis…
Kenangan Coffee salah satu rangkaian F&B yang paling pesat berkembang di Indonesia

Sebelum itu, kami nak kongsi sikit latar belakang Kenangan Coffee ni! Banyak juga pencapaian mereka ni tau!

Bermula dengan kiosk kecil sederhana di Jakarta pada tahun 2017, Kenangan Coffee kini telah membawa perniagaan mereka dengan jayanya dan menjadi salah satu rangkaian F&B yang paling pesat berkembang di Indonesia.

Kenangan Coffee mempunyai kualiti & rasa yang akan melekat dalam hati dan jiwa anda

Kenangan Coffee adalah rangkaian kopi terbesar dan ia terkenal dalam kalangan rakyat tempatan di Indonesia. Ini adalah kerana “Kenangan” tersebut membawa maksud yang tersendiri.
Dari setiap titisan kopi yang mereka cipta dan hidangkan itu datang nya dari hati mereka dan mungkin akan meninggalkan rasa yang berkekalan dalam hati penggemar kopi itu sendiri.
Cara penghasilan & bahan yang digunakan dalam Kenangan Coffee ini sangat luar biasa!

Untuk pengetahuan anda, Mikael Jasin, pemenang tempat ke-4 dalam Kejohanan Barista Dunia 2019 ialah Ketua Kopi bagi Kenangan Coffee. Beliau mencipta sendiri rasa dan resipi unik jenama itu untuk dibuat kenangan dengan meneroka, mencuba dan berinovasi dalam setiap penghasilan kopi tersebut.
Paling menarik, semua biji kopi yang digunakan dalam Kenangan Coffee ini mempunyai perisa Nusantara yang unik yang hanya boleh didapati di Indonesia. Bukan senang tau!
Selain itu, semua kacang panggang Kenangan Coffee ini juga diproses dengan Victoria Arduino Black Eagle dan Mythos One, ia dianggap sebagai mesin espresso terbaik yang mereka gunakan untuk membancuh kopi yang luar biasa bagi setiap penggemar mereka.
Apa menu yang menarik yang ada? Anda boleh cuba yang ini!

Menu paling popular di antara semua yang ada di Kenangan Coffee ini adalah Kenangan Latte. Ini kerana mereka menggunakan bahan yang istimewa iaitu Gula Aren. Kalau anda nak tahu, Gula Aren ini merupakan gula organik berwarna perang diperbuat daripada nira.
Dengan gabungan gula aren yang manis dan aroma kopi berasap ini akan memberikan rasa latte yang unik, kaya serta beraroma pada anda semua, dan ianya hanya terdapat dalam campuran Kacang Nusantara Indonesia dalam Kenangan Coffee ni. Fuhhh! Harga minuman di sini pun bermula dari RM5.90 sahaja, memang berbaloi!
Paling ditunggu-tunggu! Kenangan Coffee akan dibuka tak lama lagi di sekitar Lembah Klang!
Dah cerita panjang tentang kopi dari Indonesia ni, mesti anda rasa tertarik untuk membeli kan? Kalini tak payah risau nak pergi jauh-jauh, sebab mereka akan membuka kedai Kenangan Coffee ini di lima kawasan di sekitar Lembah Klang ni tau! Antaranya di:

Suria KLCC, Kuala Lumpur City Centre (18 Oktober)
Sunway Pyramid, Petaling Jaya (22 Oktober)
Pavilion Kuala Lumpur, Bukit Bintang (27 Oktober)
NU Sentral, Brickfields (Akan Datang)
MyTOWN, Jalan Cochrane (Akan Datang)

Paling menarik, siap ada promosi Beli 1 Percuma 1 selama 3 hari tau sempena pembukaan kedai mereka ni. Macam mana nak tebus? Caranya mudah je, anda hanya perlu membeli satu minuman kopi dari menu mereka dan anda akan mendapat satu lagi kopi secara percuma!
Jangan risau, untuk promosi ini, tiada had bilangan untuk anda menebus, yang penting dalam tempoh tiga hari pertama pelancaran kedai mereka.
Nak rasa kopi yang lazat? Jangan lupa serbu kedai Kenangan Coffee berhampiran anda nanti ya!

Jadi, tunggu apa lagi? Jom rasai dan nikmati sendiri Kenangan Coffee ini di kedai berhampiran anda! Untuk maklumat lanjut, anda boleh layari laman web rasmi Kopi Kenangan, Instagram, Facebook dan TikTok mereka!


6 Perkara Yang Buat Kita ‘Excited’ Sambut Merdeka Masa Sekolah Dulu

Dalam beberapa hari saja lagi kita bakal menyambut hari kemerdekaan yang ke-63. MERDEKA!
Diam tak diam, umur kita makin bertambah selari jugalah dengan ulangtahun kemerdekaan negara kita ni kan.

Sebagai anak Malaysia, mesti kita ada banyak kenangan sambut merdeka masa zaman kita sekolah dulu.
Bersekolah di Sekolah Kebangsaan dulu ‘feel’ dia memang lain macam, sebab kita ada ramai kawan-kawan dari bangsa Cina, India dan lain-lain. Zaman tanpa gajet pulak membuatkan kita sentiasa aktif dan cipta macam-macam permainan sendiri guna apa yang ada.

Mungkin ini antara benda best yang buat kita teruja nak sambut Merdeka dulu.

1. Gula-gula Bendera
Yayy! Bila nak sambut Merdeka, ada alasanlah nak beli banyak-banyak gula-gula ni untuk ambil bendera tu buat hiasan kelas ke, projek kumpulan ke, atau untuk persembahan.
Inilah antara gula-gula legend kita selalu makan masa kecik. Kalau korang selalu makan dulu, maksudnya samalah kita bukan muda lagi.
Coklat dekat dalam tu, kita buka dan makanlah ramai-ramai dengan adik beradik. Tapi kadang-kadang, kita kena  sorok-sorok sikit sebab tak nak share! Hehehe.
Sekarang ni dah jarang nampak gula-gula bendera ni kan. Semua pakat beli yang jenis kain sebab mungkin lebih tahan lama. Tapi rasanya boleh beli online kalau rasa nak mengimbau kenangan lama. Cuma rasa coklat tu macam tak samalah dengan yang dulu… Kan??

2. Persembahan Sekolah
Setiap kali Merdeka, mestilah wajib ada sambutan dekat sekolah.
Siapa yang berbakat tu bolehlah tunjukkan bakat buat persembahan bersajak ke, menyanyi ke, berlakon ke.
Yang tak ada bakat macam kita ni, duduk diam-diam enjoy the show jelah.
Yang penting, dapat pergi sekolah tak payah bawak buku hari tu pun heaven sangat. Beg ringan, boleh bawak beg cantik-cantik, atau berlenggang je. Homework semalam pun tak payah hantar. Fuhh.. Rasa seronok tu tak tau nak kata!
Foto Kredit: Jabatan Pendidikan WP Labuan
3. Perarakan Merdeka
Selain persembahan dekat sekolah, kadang-kadang tu ada juga mak ayah bawak pergi perarakan Merdeka.
Seronok tengok perarakan ni sebab ada macam-macam pertunjukan beruniform, ada maskot comel, tembakan meriam, persembahan lintas udara, perarakan berkuda, ada orang main band semua kan.
Rasa meriah sangat sambil kibar-kibar bendera tu!
Lagi best kalau ada yang bawa kereta berhias tu, memang favourite. Paling excited nak tengok sebab masing-masing kreatif.
Foto Kredit: NSTP/ NIk Hariff Hassan
4. Pertandingan Mewarna
Kalau macam sekarang ni dah makin advanced, dekat sekolah ada pertandingan fesyen baju Merdeka semua.
Tapi kita dulu-dulu acara wajib dalam bulan Merdeka adalah pertandingan mewarna.
Boleh dikatakan setiap sekolah mesti ada pertandingan mewarna. Sampai pendek pensel warna tu sebab asyik kena asah pensel warna kan?
Kalau menang ok jugak… Tapi yang tak menang tu kita genglah. Takpe, kita buat untuk suka-suka aje kan. (Pujuk diri sendiri.)
Foto Kredit: Perpustam
5. Iklan Best & ‘Touching’
Dalam bulan Merdeka, ada banyak iklan best dan menyentuh hati.
Kalau tengok sorang-sorang, boleh menitis air mata jugak weh! Meremang rasa semangat kemerdekaan tu.
Tapi sebab biasanya tengok TV dulu mesti dengan satu famili kan, so kenalah cover sikit.
Yang tak sedih pun ada jugak. Contohnya iklan Tan Hong Ming tu kan.
Rasa nak tersengih je bila tengok iklan tu. Dah besar dah budak tu sekarang…

6. Larian Merdeka
Walaupun kita ni taklah fit sangat, lumba lari pun selalu ‘corot’ je. Tapi larian merdeka dekat sekolah ni best sebab biasanya nanti ada van Milo dan ada makanan free.
Tak kisahlah kalau sampai lambat pun tetap dapat jugak. Cuma janganlah lambat sangat sampai cikgu marah.
Tapi nak tau tak part yang paling best ialah… sebab nanti esoknya dapat cuti hari peristiwa. Yahooo… yabedabedu!

Selamat Hari Merdeka!
Bila dah besar ni, kita akan teringat kenangan masa zaman sekolah dulu.
Bagi yang dah ada anak mungkin sibuk siapkan anak-anak untuk persiapan mereka pulak.
Yang penting, kita kena faham bahawa Merdeka bukan sekadar bebas daripada penjajahan fizikal semata-mata. Kepesatan teknologi hari ini telah memudahkan ancaman penjajahan bentuk baharu terutamanya dalam bentuk budaya dan pemikiran.
Contohnya, kita mungkin hanya teringat hari Merdeka sebab ada baaaannyyyaakkk sale dan diskaun. Sana sini iklan buat promosi. Boleh kering poket dibuatnya. Eh?
Apapun, jom sama-sama semarakkan hari kemerdekaan dengan pengisian yang lebih bermakna. Sebarkan mesej positif dan semoga kita sama-sama dapat menghayati hari kemerdekaan ke-63 dengan rasa syukur terutamanya dalam menempuh ujian wabak COVID-19 ini.
#KitaBersama


Kenapa Ada Benjolan Di Puting Bayi?Jangan Dipicit!

Ibu mana yang tidak risau bila secara tiba-tiba ada benjolan seperti benjolan nanah di bahagian puting bayi. Sudah menjadi lumrah, pasti ada dalam kalangan kita yang akan cuba untuk memicit benjolan tersebut. Jangan! Menurut pakar, keadaan ini adalah bersifat semulajadi dikenali sebagai Neonatal Mastauxe.
ADA BENJOL DEKAT PUTING BAYI, APAKAH ITU?

“Kenapa jadi sampai macam ni?”
Dari tadi bayi ni nangis tak henti-henti. Minum susu badan sekejap kejap, kemudian menangis semula. Saya tarik nafas panjang.

Sedih tengok bayi ni dalam kesakitan.

“Mula-mula pada puting dia ada benjol kecil. Jadi mak saya suruh picit, saya pun picit.”
Bukan sekali dua jumpa kes begini. Bila kita tanya kenapa nak picit puting bayi, semuanya dengan muka melopong. Semuanya geleng kepala.
‘NEONATAL MASTAUXE’ KEJADIAN SIFAT SEMULAJADI

Rupa-rupanya ibu-ibu ni pun tak tahu kenapa nak kena picit puting bayi. Benjolan kecil pada puting bayi tu sebenarnya disebabkan oleh pendedahan terhadap hormon estrogen ibu semasa di dalam rahim.
Nama lainnya ialah Neonatal Mastauxe. Ia adalah kejadian bersifat semulajadi.
Benjolan tu akan hilang dengan sendirinya apabila kepekatan hormon estrogen dalam badan bayi makin berkurang dalam masa beberapa minggu. Secara anggaran, 70% bayi akan ada benjolan kecil ni semasa minggu pertama hingga kedua. Saiznya antara 1-2 cm.
Tapi disebabkan nak ikut kebiasaan masyarakat, benjolan kecil tu dipicit berkali-kali hingga luka.
Dan bila ia dijangkiti kuman dan membengkak dengan teruk, hanya Allah saja yang tahu betapa terseksa bayi ini menanggung rasa sakit.
1. Jika bayi anda ada benjolan kecil pada puting, cukup sekadar memantau.
2. Jika puting membesar lebih dari 3 cm diameter, boleh rujuk ke klinik atau hospital.
3.Bawa segera ke hospital jika kulit pada puting bayi bertukar warna menjadi merah dan bayi jadi demam. Rawatan dengan antibiotik boleh diberi.
*Jangat picit ye mak-mak semua!
Sumber: Dr. Redza Zainol


“Kenapa Ada Ubat Kena Makan Seumur Hidup?”- Ini Penjelasan Ahli Farmasi

“Kenapa ada ubat kena makan seumur hidup?”
Ubat boleh merawat, mengawal dan mencegah penyakit. Fungsi ubat bukan semata-mata menyembuhkan penyakit tetapi lebih kepada mengawal penyakit supaya badan kekal sihat.

Kebiasaanya, ubat mengawal ini adalah untuk penyakit tidak berjangkit. Contohnya kencing manis, masalah jantung, darah tinggi dan lain-lain.
Baca juga: Doktor Kongsi Rahsia Minum Air Teh Ini Rupanya Boleh Legakan Demam & Sakit Badan…

“KENAPA ADA UBAT KENA MAKAN SEUMUR HDUP?”- INI PENJELASAN AHLI FARMASI

Ubat untuk penyakit di atas perlu dimakan sepanjang hayat untuk mengelakkan komplikasi buruk terhadap kesihatan dapat dicegah.
Ada juga ubat yang boleh merawat penyakit. Contohnya antibiotik untuk membunuh jangkitan kuman atau ubatan untuk melegakan sakit akibat inflamasi. Ia dapat menghilangkan kesakitan dengan mengurangkan inflamasi.
Namun begitu, ubatan seperti ini kadang kala adalah bersifat melegakan simptom. Rawatan lain, sama ada bentuk ubat atau bukan, diperlukan untuk menyembuhkan punca masalah.

UBAT MENCEGAH PENYAKIT SUPAYA VIRUS TIDAK MENJANGKITI
Sejenis lagi ubat adalah untuk mencegah penyakit. Yang paling popular sudah pasti vaksin. Kita ambil sebelum virus menjangkiti kita. Selain itu, satu contoh lagi kombinasi ubat untuk menghalang HIV. Ia dipanggil Pre Exposure Prophylaxis atau ringkasnya PrEP.
Kombinasi ini diambil oleh golongan yang tidak menghidap HIV tetapi mengamalkan gaya hidup berisiko, atau mempunyai pasangan yang dijangkiti HIV dan perlu diambil setiap hari secara berpanjangan selagi mana risiko jangkitan masih ada.

Secara ringkas, begitulah cerita ubat untuk mengawal, merawat dan juga mengelakkan penyakit. Apa pun ubat yang anda dapat, ia hanya berkesan pada dos dan aturan yang betul. Jadi, jangan abaikan kepatuhan terhadap pengambilan ubat!
Sumber: Twitter Fahmi Hassan


Bukan Salah Ibu Mengidam, Ini 6 Punca Air Liur Bayi Asyik Meleleh

“Asyik meleleh je air liur budak ni. Sampai basah-basah baju. Ada apa-apa yang tak kena ke? Takkan awal sangat nak tumbuh gigi kot?”
Air liur mempunyai banyak fungsi penting. Ia membantu melekatkan makanan semasa makan agar kita dapat menelan dengan mudah. Di samping itu, ia menghasilkan enzim yang membantu membersihkan mulut serta mencernakan makanan yang kita makan.

Air liur meleleh adalah normal bagi anak kecil, terutamanya mereka yang berusia bawah 4 tahun. Namun, jika terlalu banyak air liur dan kerap meleleh, ia mungkin disebabkan oleh faktor berikut.
6 Punca Air Liur Bayi Meleleh
1. Tumbuh Gigi
Menurut Babycenter, antara simptom awal yang berlaku semasa proses pertumbuhan gigi bayi adalah air liur meleleh yang berlebihan. Sesetengah bayi akan berasa sakit dan tidak selesa sepanjang proses ‘teething’ ini, manakala sesetengah bayi pula hanya melelehkan air liur tanpa berasa sakit.

Apabila gusi mereka berasa gatal atau kurang selesa, bayi juga akan kerap menggigit lalu menyebabkan lebih banyak air liur terhasil. Proses ini lazimnya bermula selama sebulan atau dua bulan sebelum kemunculan gigi tersebut.

Foto Kredit: onlymyhealth.com
2. Persediaan Untuk Mula Makan
Mungkinkah bayi anda berusia hampir 6 bulan? Menurut Parenting.com, bayi anda mungkin sedang bersedia untuk mempersiapkan diri terhadap solid food dengan memproduksikan lebih banyak air liur berbanding biasa.

3. Tindak Balas Terhadap Makanan
Selain itu, air liur berlebihan boleh terhasil sebagai tindak balas terhadap sesetengah makanan mahupun ubat-ubatan tertentu.
Foto Kredit: Sciencedaily.com
4. Refluks
Bayi yang selalu termuntah dan mungkin mengalami refluks (gastroesophageal reflux) memproduksikan air liur untuk meneutralkan keasidan dalam esofagus serta melembabkan dindingnya.
Menurut Dr Sears, pengeluaran air liur juga penting kerana ia mengandungi bahan penting untuk membantu dinding usus menjadi matang.
Foto Kredit: dehabebekler.com
4. Oral Sensory Seeking Behaviour
Dalam perkembangan kanak-kanak, ‘oral sensory seeking behaviour’  ini merupakan tabiat yang dapat dilihat pada usia anak di bawah 1 tahun.  Disebabkan itu, anak sering memasukkan barang ke dalam mulutnya dengan mengunyah, menggigit, atau mengangakan mulut hingga melelehkan air liur.
Sesetengah kanak-kanak memerlukan stimuli yang berbentuk oral agar dapat fokus dalam sesebuah tugasan. Mereka juga cenderung melelehkan air lir apabila melakukan sebarang aktiviti berbentuk imbangan – seperti menyusun blok, berjalan di atas titi, atau mengimbang bola.
Foto Kredit: quiltingboard.com
5. Jangkitan Pada Mulut
Infeksi pada kelenjar liur atau organ lain di dalam mulut seperti lidah, gusi, mahupun gigi, sama ada disebabkan oleh bakteria mahupun kulat boleh menyebabkan produksi air liur meningkat.
Foto Kredit: vione.ir
6. Lewat Perkembangan
Dalam sesetengah kes, si kecil mungkin masih belum sensitif terhadap isyarat untuk menelan (poor oral sensory awareness), seperti yang dinyatakan dalam Morris & Klein in Pre-Feeding Skills, Second Edition.
Di samping itu, postur mulut yang sentiasa ternganga atau kawalan kepala yang lemah boleh menjadi punca berkumpulnya air liur yang tidak ditelan.
Simptom-simptom ini biasanya dikaitkan dengan masalah perkembangan (developmental delay) yang lazimnya memperlihatkan tanda yang jelas.
Foto Kredit: huffingtonpost.com/
Apa Yang Boleh Anda Lakukan
Selagi bayi anda menunjukkan perkembangan yang normal secara menyeluruh dari segi fizikal dan mental, air liur meleleh bukanlah suatu isu yang perlu anda risaukan.
Namun, pengeluaran air liur yang berlebihan boleh menyebabkan ruam serta kegatalan pada kulit, terutamanya di kawasan berhampiran dengan mulut. Kadangkala, pengumpulan air liur juga boleh membuat bayi tersedak ketika berbaring. Oleh itu, pastikan ibu bapa sentiasa peka dan mengambil langkah lebih berjaga-jaga jika bayi sedang mengalami kondisi ini.


Kenapa Anak Ada Masalah Suka Mengamuk, Berebut Dan Rampas Barang Orang?

Baru-baru ini viral di laman media sosial dimana terdapat perkongsian video kanak-kanak menyambut hari lahir dimana kana-kanak tersebut bergaduh ketika upacara meniup lilin. Situasi menunjukkan bahawa seorang kanak-kanak lain ‘merampas’ acara meniup lilin tersebut dan menyebabkan pergaduhan.
Mungkin ini juga antara apa yang berlaku dalam kalangan anak-anak kita dimana sesi merampas, memukul dan tidak mahu berkongsi barangan mahupun kasih sayang. Adakah situasi ini normal dan dari manakah tingkah laku ini dicontohi? Adakah semuanya bermula dari rumah?

KENAPA YE ANAK KECIL SUKA BEREBUT, MEMUKUL?

“Ibu, kenapa ye. Anak saya ni suka marah-marah dan suka rampas mainan orang. Tak nak kongsi pulak tu. Runsing saya. Apa masalahnya ya Ibu?” Tanya seorang mama. Emm..kemudian, Ibu perhati je anak tu. Emm..memang betullah, nampaknya anak tu memang cepat marah-marah dan tak bertolak ansur dengan kawan-kawannya.

“Puan, boleh Ibu tau. Ada tak sesiapa atau yang jaga dia suka marah-marah?” soal Ibu. Si mama tu, menggeleng. Tapi, Ibu pasti jawapan itu tidak betul sepenuhnya. Dari keadaan anak tu, Ibu dapat rasakan yang anak tu sebenarnya belajar dari sikap orang dewasa yang disekelilingnya.

Yang menariknya, tak lama lepas Ibu tanya tu, Ibu tengok anak itu naik ke atas. Masa tu, ada beberapa kawan-kawannya sedang bermain dengan gembira. Anak tu tadi, mencekak pinggangnya dan terus berkata dengan suara yang kuat dan besar seolah-olah meniru seseorang, “Ehh..Jangan gaduh-gaduh!”.
Bagi pendapat anda lah kan, adakah dia melakukan ini semua hanya dari nalurinya atau ada seseorang yang sering melakukan kepadanya begitu?
Anak kecil tidak akan menjadi pemarah, kecuali dia sering dimarah atau semasa di dalam kandungan, si ibu sering dimarah atau bersedih dan tertekan. Opss…pentingnya jaga emosi wanita mengandung ni. Haa..yang wanita mengandung pun kena aware tentang emosi yang dirasainya. Supaya tak bagi kesan buruk pada anak dalam kandungan.
SEBAB INILAH ANAK MERAMPAS DAN MEMUKUL

Cuba pelajari daripada senario ini, anak kecil yang baru berusia 3-4 bulan, mengambil sesuatu dan mahu memasukkan ke dalam mulut. Ibunya terperasan bahawa benda itu merbahaya, lalu MERAMPAS daripada anak itu. Takut anak itu masukkan sesuatu yang bahaya ke dalam mulutnya.
Anak itu mengulang lagi dengan benda yang lain yang mungkin bahaya juga. Lalu ibu muda itu MERAMPAS LAGI. Demi beri PENGAJARAN supaya sikap tu tak diulangi anak, si ibu MEMUKUL lembut tangan anaknya. Dengan harapan anak kecil itu akan faham benda itu tidak boleh dibawa ke mulut. Namun, komunikasi itu gagal.
KENAPA?

https://media.siraplimau.com/2020/10/wiocm3XNQOoayx9G.mp4
Kerana apa yang anak itu faham ialah BILA DIA AMBIL BARANG, ORANG AKAN MERAMPAS DAN MEMUKUL DIA. So, kalau orang lain ambil barang , maka dia akan MERAMPAS dan MEMUKUL orang itu. Dan orang yang dia akan pukul adalah orang yang lebih kecil dan nampak lemah daripadanya. FAHAM tak apa yang Ibu cuba sampaikan ni? Faham ye? Alhamdulillah. Jadi apa yang hendak dibuat jika anak hendak memasukkan benda yang bahaya ke dalam mulut?
Jawapannya, ambil satu barang lain yang tidak bahaya, katakan kepada anak yang ini boleh masukkan ke dalam mulut.
Yang tadi NO, yang ini YES, ulang yang yes itu berkali-kali supaya yang masuk ke dalam subconsiousnya ialah YES.
Ini memberi dia lebih banyak YES di dalam hidupnya dan kesannnya hormat diri yang tinggi. Kenapa anak-anak kecil yang hebat bila besar menjadi kurang hebat? kerana dia terlalu banyak menerima NO.
Ya, Ibu tahu, memang bak kata dalam Bahasa Inggeris; ” There is more to parenting than meets the eye” kalau tidak, tidaklah syurga itu di bawah tapak kaki ibu dan ibu bapa itu MESTI dihormati. So, lepas Ibu dah explain panjang lebar, Ibu nak tahu, adakah posting ini meningkatkan kefahaman anda? Sekarang kita kena banyak YES atau NO pada anak? Cer jawab kat komen.
Sumber: Ibu Rose & Yasmin Sari


Kenapa Anak Boleh Jadi Biadap Dan Degil? Ini 5 Sebab Yang Mak Ayah Wajib Tahu!

Penat sebenarnya menjerit dan memekik anak-anak ni. Kadang-kadang tak tahu apa sebabnya yang menjadikan mereka sangat biadap. Nak kata tak pernah marah dan pukul apabila mereka melakukan kesalahan, dah banyak kali dah ‘kena’. Kenapa ya? Untuk pengetahuan ibubapa di luar sana, sebenarnya ada sebab lain yang menjadi faktor kenapa anak menjadi biadap. Ini 5 sebabnya!
KENAPA ANAK JADI BIADAP?
1. Tengah Fasa Egocentric
http://www.friendshipcircle.org/

Dalam umur 2-4 tahun ni anak kita dalam fasa egocentric (mendapat perhatian ramai) lagi. Yang ni takpa, jangan risau. Anak kita nampak macam biadap, tapi sebenarnya dia tengah membina karakter diri. Kita kena bersabar dan tenang tapi jangan sampai tak tegur ye. Kalau anak biadap, kena tegur tapi bagi la SEBAB kenapa perbuatan dia tu salah. Jangan tegur tanpa bagitahu KENAPA perbuatan tu salah.
2. Anak Rasa Tak Selamat
www.greatschools.org

Kadang-kadang kita teremosi terlebih sangat sampai anak kecil kita rasa tak selamat. Tu la puncanya TRUST anak kita pada kita jadi hancur. Masa anak kecil ni la dia nak kena ada someone yang dia TRUST. Bila anak rasa tak selamat je memanjang, otak dia akan bertindakbalas dengan 3F :

I. Fight (melawan) : Ni la antara punca biadap
II. Flight : dia akan jadi penakut dan pasif
III. Freeze : anak jadi konfius dan pendiam
3. Pengaruh Eksternal
www.talkspace.com
Sepatutnya mak ayah la yang kena pengaruhi anak tapi bila masa kita kurang bersama anak, selalu sibuk memanjang dan hadap handphone 24 jam je maka anak akan cari sumber luar untuk dia ikuti. Tu yang anak jadi mudah terpengaruh dengan anasir jahat di luar sana.
4. Mak Ayah Pendengar Yang Teruk
http://www.vipinramdas.com/
Anak biadap ni kadang-kadang sebab dia rasa tak didengari. Ye, tu salah satu cara anak kita nak berkomunikasi dan nak bagitahu kita sesuatu walaupun sebenarnya cara tu salah. Salah kita juga, sebab tak tahu nak baca emosi anak kita. Ada masanya dia perlukan penghargaan kita, ada masanya dia nak kita puji pencapaian dia. Tapi kita tak dengar, sebab kita sibuk dengan hidup kita je!
5. Mirroring
http://www.luckypuppyonline.com/
Yes, anak kita adalah peniru yang sangat hebat. Bila dia nampak kita kurang ajar dengan atuk dan nenek dia, dia akan tiru! Bila dia nampak kira kurang hormat pada suami kita, dia akan tiru! Bila dia nampak kita tak hormat, kasar, biadap dan suka menyuruh tanpa kasih sayang pada isteri kita, anak kita pun akan ikut tiru!
Sumber: Taufiq Razif


Cuba 3 Kaedah Dari Si Ayah Ini Supaya Kurang Rasa Nak Mengamuk Dekat Anak

Makin dimarah, makin melampau. Inilah apa yang dialami oleh ibu bapa apabila menegur anak-anak yang degil dan buas. Kalau anda nak tahu, situasi ini berlaku adalah kerana anak-anak lebih cenderung untuk ikut apa yang ibu bapa buat. Kerana itulah kaedah menengking dan memukul mereka tidak menjadi dan membuatkan mereka rasa tidak puas hati. Jadi, apa kata kita cuba 3 kaedah yang digunakan oleh si ayah ini untuk menangani rasa marah terhadap anak-anak.
Eee Geramnya!
3 kaedah yang benar-benar buatkan saya berjaya menangani perasaan marah. Yelah anak main HP lepas itu campak sehingga pecah screen. Siapa tidak marah kan? Tapi saya cuba yang ini:

1.Teknik Deep Breathing

Saya akan lakukan DEEP BREATHING. Tarik nafas dalam-dalam dan lepas perlahan-lahan. Lakukan beberapa kali dan saya duduk sambil BERUSAHA SENYU . Ketika ini saya akan mula rasa boleh fokus apa tindakan yang baik untuk betulkan keadaan.

2) Saya bisik dalam hati

Itukan anak saya yang diamanahkan oleh Allah. Kenapa disebabkan HP saya nak tengking atau pukul dia sampai menangis? Ketika inilah saya perlu tunjukkan akhlak yang baik terhadap anak dalam mendidik. Saya pujuk lagi hati dengan zikir :
Inna lillahi wa inna ilayhi raji’un  إِنَّا لِلّهِ وَإِنَّـا إِلَيْهِ رَاجِعونَ)  Zikir sebanyak mungkin dan Istiqfar dan baca
حَسْبِيَ اللَّهُ لَا إِلَٰهَ إِلَّا هُوَ ۖ عَلَيْهِ تَوَكَّلْتُ ۖ وَهُوَ رَبُّ الْعَرْشِ الْعَظِيمِ
Sebanyak mungkin sehinggakan saya rasa sangat tenang dan mampu untuk peluk dan cium anak.
3)Minta maaf kepada anak

Saya minta maaf kepada anak. Saya cakap Muhammad Afiq abi minta maaf ya sebab bagi Muhammad main HP. Abi janji lepas ini afiq nak main HP, abi temankan afiq. Lepas tu tiba-tiba anak peluk saya, cium tangan saya. Lagi saya terkejut dia siap cakap TERIMA KASIH abi.. ya Allah 3 tahun dah pandai cakap terima kasih.
RUPA-RUPANYA INI CARANYA ANAK MUDAH DENGAR CAKAP

Rupanya bila kita minta maaf dan senyum kepada anak,mereka akan rasa gembira dan mudah dengar cakap. Sampai hari ini anak saya dah tak main dah HP. Bila dia nak pegang je terus saya cakap. Muhammad anakku sayang,itu kan abi punya.. sambil saya senyum dan terus dia tak main lagi dan datang kepada saya peluk lagi.
Ya Allah.. rupanya mudah sangat kan nak kawal amarah. Baru saya belajar, rupanya bila kita marah ni syaitan bersama kita datang menggoda dan cuba untuk hancurkan kita. Tapi kan Allah ada berfirman.:
وَإِمَّا يَنْزَغَنَّكَ مِنَ الشَّيْطَانِ نَزْغٌ فَاسْتَعِذْ بِاللَّهِ ۖ إِنَّهُ هُوَ السَّمِيعُ الْعَلِيمُ
Dan jika engkau dihasut oleh sesuatu hasutan dari Syaitan, maka hendaklah engkau meminta perlindungan kepada Allah. Sesungguhnya Dia lah yang Maha Mendengar, lagi Maha Mengetahui.
• Surah Fussilat ayat 36.
Sumber : Muhammad Hassan


Kenapa Anak Kecil Selalu Meragam Dengan Mama Tapi Dengan Papa Elok Je?

“Tadi masa mama belum balik kerja, elok je dia tak meragam. Bila nampak mama macam-macam perangai dia tunjuk ya,” komen papa pada si kecilnya yang mula merengek minta didukung bila nampak kelibat mama.
Situasi macam ini mesti biasa anda hadapi. Kenapa kalau dengan ibu, si kecil bukan main mengada-ngada dan manja tapi bila dengan ayah boleh pula berdisiplin dan dengar cakap?

Baca juga: 6 Tips Supaya Bayi Baru Lahir Boleh Tidur Sendiri Tanpa Mama Di Sebelah
KENAPA ANAK KECIL SELALU MERAGAM BILA DENGAN IBU TAPI DENGAN AYAH ELOK DENGAR CAKAP?

Lebih pelik kalau dengan ibu, anak-anak memang susah hendak tidur tapi bila dengan ayah, sekali suruh terus lelapkan mata. Mesti ramai ibu ayah yang perasan akan hal ini kan?

Sebenarnya mengikut kajian yang dilakukan oleh sekumpulan pengkaji dari Jabatan Psikologi University of Washington, prestasi kanak-kanak akan menurun sehingga 800% (8 kali ganda) apabila ibunya berada di dalam bilik yang sama.
Lebih mengejutkan, kajian mendapati jika kanak-kanak berusia 10 tahun dan ke bawah, peratusnya meningkat dua kali ganda menjadi 1600% (16 kali ganda)!
Kajian tersebut dijalankan ke atas 500 buah keluarga yang mengukur kebergantungan kanak-kanak itu, menangis dan merengek, menjerit, percubaan berlaku kasar, terlupa cara untuk berjalan atau bercakap dan bersikap seperti orang bodoh.

Menurut Profesor dalam bidang Perkahwinan dan Psikologi Keluarga, Dr.K.P Leibowitz, dalam kajian tersebut mereka mendapati kanak-kanak yang berumur 8 bulan boleh bermain dengan riang dan gembira tetapi apabila melihat ibunya masuk ke dalam bilik itu, perangai mereka berubah 99.9%.
Mereka mula menangis, melepaskan apa yang mereka pegang dan meminta perhatian ibunya dengan tergesa-gesa. Baki 0.01% pula mempunyai masalah penglihatan, tetapi apabila mendengar suara ibu, mereka mula melemparkan barang dan meminta makanan walaupun sebenarnya mereka baru sahaja makan!

Salah seorang daripada ayah yang terlibat dalam kajian tersebut (mempunyai 3 orang anak) sangat terkejut dengan laporan kajian dan berkata “Saya selalu tertanya-tanya kenapa isteri saya tak dapat menyiapkan kerja rumah.
Rupa-rupanya kelemahannya adalah anak-anak dan dalam masa yang sama magnet mereka adalah ibunya. Ini kerana anak-anak berkelakuan baik ketika dengan saya”
Ramai suami atau ayah yang mungkin tidak tahu tentang fakta yang ditemui dalam kajian ini kerana si anak cuma buat perangai apabila bersama dengan ibu sahaja.

Kajian ini juga mendapati jika dalam situasi untuk membetulkan disiplin anak-anak, 100% (semua sekali) lebih responsif kepada kata-kata yang diucapkan dengan nada normal daripada seseorang selain daripada ibunya! Malah untuk mendapatkan respon yang sama pula, seorang ibu dalam kumpulan itu harus meninggikan suaranya pada si anak.
Jadi, lepas baca hasil kajian ini janganlah ayah cakap ibu cepat manjakan anak sampai jadi mengada-ngada. Sebenarnya ibu itu sendiri macam magnet kepada anak-anak. Asyik nak melekat je!
Sumber: ohsemama


Kenapa Anak Kecil Suka Tengok Televisyen Dari Jarak Dekat? Ini 10 Sebab Yang Anda Perlu Tahu

“Adik, jangan lah selalu tengok tv dekat sangat tu, rosak mata nanti”
Anda perasan tak yang anak-anak kecil selalu menonton televisyen dalam jarak yang dekat? Kadang-kadang macam nak masuk dalam televisyen pun ada. Banyak kata-kata orang yang kita dengar bahawa kalau biarkan anak kecil menonton televisyen dalam jarak yang dekat boleh menyebabkan kerosakan mata. Betul ke?

giphy.com
“KENAPA SI KECIL SUKA TENGOK TV DEKAT”
scrutinio.wordpress.com

Ramai ibu bapa yang ada anak kecil mesti akan menghadapi masalah si kecil suka menonton tv secara dekat. Mereka akan berdiri depan tv dan menghalang pandangan orang lain. Kita selalu membebel dan marahkan anak kecil yang suka tengok Tv dekat-dekat. Alasan kita selalunya nanti mata rosak atau cepat rabun kalau tengok Tv terlalu dekat. Hakikatnya ia hanyalah mitos orang tua dulu-dulu. Mengapa?

Sebenarnya ia trauma masyarakat dunia tahun 1960-an apabila syarikat General Electric yang mengeluarkan tv telah membuat satu kenyataan iaitu tv warna keluaran mereka telah tersilap pengeluaran. Ia mengakibatkan tv tersebut mengeluarkan pancaran sinar-x secara berlebihan. Tetapi akhirnya pihak General Electric menemukan penyelesaian dengan menempatkan perisai kaca bertimbal di sekitar tabung atau tiub sinar tv. Bagaimanapun kebimbangan tersebut telah menjadi budaya turun temurun sehingga ramai ibu bapa melarang anak menonton tv secara dekat.
abagond.wordpress.com
Tiada sebarang bukit atau fakta pun yang menyatakan ada mata manusia yang rosak akibat menonton tv terlalu dekat sama ada orang dewasa atau kanak-kanak. Walaupun anda melarang si kecil daripada berada dekat dengan tv, ia hanya bertahan tak sampai lima minit pun kerana selepas itu mereka akan berdiri lagi depan tv. Jadi, lebih baik anda fahamkan dulu fakta tentang penglihatan kanak-kanak.
BAHAYA ATAU TAK ANAK MENONTON TV JARAK DEKAT?
http://www.telegraph.co.uk/
1. Jarak penglihatan kanak-kanak adalah berbeza dengan orang dewasa.
2. Sebenarnya kanak-kanak boleh fokus pada jarak dekat lebih bagus berbanding orang dewasa tanpa memberi tekanan kepada mata mereka. Ini kerana kanta mata mereka lebih fleksibel dan boleh disesuaikan untuk pandangan jarak dekat.
3. Mata sebenarnya boleh menukar bentuk untuk pandangan jarak jauh atau dekat dan mata kanak-kanak adalah paling fleksibel.
4. Mata akan mula hilang fleksibilitinya mengikut perubahan usia, jadi kanak-kanak akan mula menonton tv pada jarak jauh apabila usia mereka semakin meningkat.
http://www.statisticbrain.com/
5. Kanak-kanak biasanya membentuk tabiat memegang bahan bacaan dekat dengan mata atau duduk betul-betul depan tv semasa menontonnya.
6. Kanak-kanak perlu menonton tv secara dekat, disebabkan keterbatasan mata mereka untuk melihat dan memahami sesuatu.
7. Kanak-kanak ingin dirinya masuk ke dalam dunia rancangan tv yang ditonton sebab itu mereka berada hampir dengan tv. Duduk jauh dari tv dirasakan kurang menyeronokkan serta tidak dapat menghayati apa yang ditonton.
8. Mereka ingin juga merasakan pengalaman serta menjadi sebahagian daripada watak yang ditonton dalam tv.
http://gadgets.ndtv.com/
9. Apabila lahir, kanta di dalam mata biasanya akan berwarna jernih dan fleksibel, zonules yang berhubung dengannya sangat kuat. Semakin usia bertambah, kanta menjadi kurang fleksibel, dan zonules juga semakin tidak efektif. Bentuk mata anda, yang ditentukan secara genetik memungkinkan anda memerlukan kanta yang betul. Jika anak anda menunjukkan ciri-ciri masalah mata, segera bawanya berjumpa pakar oftamologi untuk diperiksa.
10.Ini juga antara sebabnya mengapa ramai yang akan mula mempunyai masalah penglihatan apabila mereka mencecah usia 40 tahun. Ini kerana semua otot semakin tua dan mereka mula hilang fleksibiliti keremajaan.
giphy.com
Menonton tv secara dekat dan membahayakan mata mungkin apabila si kecil menontonnya terlalu lama atau di dalam keadaan cahaya yang tidak mencukupi. Keadaan ini boleh menyebabkan mata cepat letih. Mata juga menjadi letih apabila kita menonton tv sambil berbaring atau mendongak dibandingkan duduk dan memandang lurus pada tv.
Sumber: Kelab Soal Jawab Ibu & Bakal Ibu Comel


Bila Anak Guna Tangisan Sebagai ‘Senjata’, Ini 7 Perkara Kita Kena Buat

“Asal tak dapat apa yang dia anak, mulalah nak menangis. Macam tahu-tahu saja ‘kelemahan’ kita. Kalau di rumah, bolehlah lagi nak pujuk. Tapi kalau depan orang ramai dan di tempat awam, apa yang boleh kita buat? Takkan nak biar saja?”
Mungkin ada yang merasakan anak macam tahu-tahu saja ‘kelemahan’ kita. Kadang-kadang mungkin anda perasan ada pula tangisan yang seakan dibuat-buat untuk menagih simpati (dan sebab nak makan coklat banyak-banyak). Namun sebenarnya, percayalah bahawa ia sebenarnya merupakan respon mereka terhadap kebiasaan kita dalam mengawal keadaan tersebut.

Jika selama ini anda tidak perasan apa yang anda lakukan, cuba kaji semula. Mungkin tabiat kita sendiri menjadikan anak kerap menangis untuk mendapatkan kemahuan mereka serta-merta.
7 Perkara Perlu Buat Bila Anak Gunakan Tangisan Sebagai Senjata
Ibu dan ayah boleh semak dan lakukan 7 perkara ini apabila anak kerap menangis agar dipenuhi kemahuannya.

1. Kawal Emosi Anda
Pertama sekali, jangan sesekali cemas atau gelabah apabila anak mula menangis. Ini kerana, sebaik saja emosi kita mula goyah, akan muncullah ruang-ruang untuk kita hilang kawalan terhadap sesebuah situasi.

Kalau dah hilang kawalan, mungkin anda akan meninggi suara, naik angin, bergaduh dengan anak, atau menyebabkan mereka lebih meraung sehingga terpaksa mengalah terhadap kemahuan anak.

Foto Kredit: fun-edu.ru
2. Dapatkan ‘Eye Contact’
Elakkan bercakap dari jauh dan meninggi suara apabila anak mula menangis. Sebaliknya, datang dekat dengan mereka dan pandang mata mereka secara ‘eye level’. Melalui cara ini, anak dapat memberi fokus sepenuhnya terhadap apa yang anda katakan terhadap mereka.
Apabila mata saling bertentang, cuba bercakap dengan tenang tanpa menunjukkan riak emosi negatif. Anda tentu akan merasakan perbezaannya berbanding memarahi mereka. Jika kita tidak mengawal reaksi negatif ini, mungkin saja emosi mereka telah bercampur-baur dengan perasaan bersalah, sedih, terkejut, takut, geram  dan malu hingga menangis dengan lebih teruk.
Foto Kredit: kaev.net
3. Ajarkan Menggunakan Perkataan Yang Betul
Menurut pakar psikologi kanak-kanak, anak kecil yang masih belum berkebolehan untuk bertutur dengan baik cenderung untuk menggunakan tangisan sebagai senjata. Namun, ia juga boleh berlaku kepada anak yang lebih besar kerana mereka merasakan tidak mendapat perhatian secukupnya apabila tidak menangis.
Oleh itu, ajarkan mereka bahawa anda tidak dapat meneka apa yang dimahukan melalui tangisan. Beritahu mereka ayat yang patut diucapkan seperti, “Mama, saya tak suka makan sayur,” atau “Papa, saya tak dapat ambil bola itu.”
Cuba ajar anak berkomunikasi dengan berkesan dan beri respon untuk meningkatkan kefahamannya. Sungguhpun apa yang dipinta tidak semestinya kita penuhi, ia membantu mereka faham bahawa kita mendengar dan mengambil perhatian terhadap permintaan tersebut jika ia diucapkan dengan baik.
Foto Kredit: zwierciadlo.pl
4. Konsisten Dan Tegas
Apabila kita hilang kawalan, kta terlupa bahawa sebenarnya kita boleh mengatakan “Jangan” atau “Tak boleh” tanpa menunjukkan sebarang emosi marah atau bengis. Namun, kita perlu konsisten, sabar dan tegas kerana anak kecil perlu kerap diingatkan. Cuba untuk tidak mengalah selagi mereka belum dapat menuturkan ayat tersebut dengan betul tanpa menangis.
Dalam masa yang sama, cuba beritahu anak dengan jelas mengapa sesuatu perbuatan atau perkara tidak boleh dilakukan atau tawarkan beberapa pilihan lain kepada anak. Beritahu juga bahawa anda mendisiplinkan anak kerana anda begitu sayangkan mereka dan ingin mereka menjadi anak yang baik.
Foto Kredit: babyradio.gr
5. Cari Tempat Yang Sesuai
Apabila anak mula buat perangai di hadapan orang ramai, penting untuk kita mengalihkan anak daripada situasi tersebut. Jika dibiarkan, ia bukan saja boleh menyebabkan anak lebih emosi, tetapi ibu bapa juga akan berasa tertekan akibat dilihat orang sekeliling.
Elakkan memarahi anak hanya kerana anda berasa ‘teruk’ di hadapan umum. Sebaliknya, cuba fahami emosi anak dan tegurlah kesilapannya secara privasi. Apabila anak dimalukan, mereka cenderung untuk berkelakuan negatif sebagai tanda protes terhadap ibu bapa.
Foto Kredit: undepress.net
6. Berikan Pelukan
Pelukan biasanya akan menjadi pengubat kepada tantrum atau apa saja ‘senjata’ anak. Ketika anak sedang marah, sedih, stres, atau penat – pelukan yang ditawarkan mungkin saja akan memberi kelegaan yang berkali ganda lebih hebat berbanding perkataan.
Virginia Satir, seorang ahli terapi kekeluargaan menjelaskan, “Kita sebenarnya memerlukan 4 pelukan setiap hari untuk bertahan, 8 pelukan untuk berasa bahagia, dan 12 pelukan sehari untuk berkembang.” Oleh itu, jangan kedekut dengan pelukan kerana anak anda benar-benar memerlukannya!
Foto kredit: todobebe.com
7. Praktis Berulang Kali
Sungguhpun anda telah cuba membuat perubahan, anda perlu tahu bahawa perangai anak kecil bukanlah boleh berubah dalam semalaman.
Menurut kajian, sesuatu yang dinasihatkan kepada anak hanya akan dapat dipraktikkan dengan baik melalui beberapa kali proses mengulang secara verbal, melakukannya secara praktik, dan konsisten. Jangan hari ini kita kata tak boleh, tapi esok boleh. Ia akan buat anak anda semakin keliru.
tailoredfitness12.wordpress.com
Anak Kerap Menangis Bukan Untuk Buat Kita Rasa Bersalah
Pada kebanyakan masa, anak kerap menangis kerana mereka belum mempelajari cara lain untuk mendapatkan perhatian daripada ibu bapa. Oleh itu, latih anak dengan cara berkomunikasi berkesan untuk mereka menyampaikan keinginan dan mengekspresikan perasaan mereka.
Di samping itu, jangan lupa menawarkan pelukan dan senyuman sebanyak-banyaknya setiap masa!


Kenapa Anak Lambat Bercakap? Tingkatkan Kemahirannya Dengan 7 Tips Berkesan

“Risau betul dengan Suria ni. Dah nak masuk tiga tahun tapi masih tak boleh bercakap lagi. Kalau nak bandingkan adik-beradik lain, tak sampai setahun sudah pandai berjalan. Bijak pun bijak cuma lambat pula nak belajar bercakap”
Siapa tak risau kalau anak lambat bercakap sedangkan pada usia seawal dua tahun, sepatutnya sudah boleh bercakap antara 20 hingga 200 perkataan dan sebaik mencecah umur tiga tahun, sudah menguasai lebih 1,000 patah perkataan.

Seawal kelahiran, bayi perlu didedahkan dengan komunikasi. Meskipun hanya one-side communication, bayi sebenarnya lebih mudah menguasai bahasa dan semakin hari, semakin tinggi kemahirannya.
Foto Kredit: purchasefamilymag.com

Kenapa Anak Lambat Bercakap?
Menurut sumber daripada laman web doktorbudak.com, penyelidik masih belum dapat mengenalpasti punca atau penjelasan untuk kelewatan ini.

Walau bagaimanapun, terdapat beberapa persamaan ciri anak lambat bercakap yang mereka temui:

mempunyai sejarah ahili keluarga lain yang lewat bercakap
anak lelaki
dilahirkan dengan kurang berat badan, atau
dilahirkan sebelum 37 minggu dalam kandungan (pra-matang)

Foto Kredit: popsugar.com
Bimbang Anak Lambat Bercakap? Tingkatkan Kemahirannya Dengan 7 Tips Berkesan
Untuk menjadikan sesi perbualan dengan anak lambat bercakap agar lebih menarik, boleh cuba lakukan langkah-langkah di bawah bersamanya.
1. Guna bahasa tubuh
Ada ibu bapa di Amerika yang mengajar anaknya ‘sign language’ sejak kecil lagi untuk memudahkan mereka mengetahui apa yang ingin anak bualkan sedangkan anak-anaknya normal.
Melalui gesture misalnya meletakkan makanan pada mulut menandakan “nak makan”, anak dengan mudah mengaitkan perbuatan itu dengan perkataan.
Foto Kredit: unikassa.ru
2. Baca dan berbual
Biasakan baca buku bersama anak. Sambil membaca, latih kemahiran komunikasi dengan bertanya soalan padanya dan beri anak masa untuk menjawab.
Anak lambat bercakap tidak semestinya tidak memahami apa yang kita katakan.

3. Kerap bercakap
Kerap bercakap dapat meningkatkan penguasaan bahasa pada otak anak.
Setiap hari anak dapat banyak perkataan baru. Dengan ini, anak akan seronok untuk berbual-bual juga dengan anda meskipun perkataan yang diguna ada masanya sukar difahami.

4. Jangan sekat perbualannya
Jika anak cuba berbual dengan anda melalui bahasanya yang tersendiri, jangan marah atau sekat perbualan tetapi tunjukkan minat dan berusaha mendengarnya.
Ini membantu menaikkan semangat anak untuk terus bercakap.
Elakkan daripada menyuruhnya diam, walaupun anda sedang sibuk melakukan sesuatu.

5. Luangkan masa bermain bersama
Jadikan sesi bermain satu sesi yang wajib setiap hari. Kalau boleh, main permainan interaktif yang memerlukan interaksi serta kemahiran.
Ini dapat mengasah lagi pertuturan anak di samping meningkatkan perkembangan kemahiran.

6. Libatkan anak dalam aktiviti rumah
Misalnya sewaktu anda memasak, libatkan anak bersama dengan memperkenalkan bahan-bahan masakan yang digunakan atau peralatan di dapur.
Ini akan meningkatkan lagi penguasaannya dalam perkataan.
Semasa bercakap, selitkan kata sifat yang membantunya memperkayakan perbendaharaan kata, seperti – sayur hijau, cili pedas, atau sudu besi.

7. Sediakan teman permainan
Anak akan mudah bercakap apabila punya teman untuk bermain bersama-sama.
Meskipun penguasaan perkataan akan terhad, namun ia akan merangsang anak untuk lebih bercakap.
Maka, anda boleh memperkenalkan anak kepada rakan sebaya dengan membawanya mengunjungi kawan-kawan anda yang mempunyai anak kecil.
Jika tiada, anda digalakkan menyertai ‘playgroup’ yang aktif di sekitar kawasan anda.

Ibu Bapa Perlu Bantu Mereka Secara Positif
Ibu bapa memainkan peranan yang betul dalam meningkatkan kemahiran bercakap pada anak-anak.
Semakin banyak kita bercakap pada mereka, semakin tinggi penguasaan anak dalam kemahiran bercakap.
Namun, kita perlulah mendidik mereka dengan sabar dan jangan pula menekan mereka atau menjadi pengkritik yang tidak diundang.
Ini mungkin akan mematahkan semangat mereka hingga berasa malu dan tidak mahu mencuba lagi.
Jika anak anda sudah terlalu ketinggalan berbanding perkembangan normal, maka rujuklah pada ‘speech therapy’ yang dapat membantu memberi terapi khusus bagi masalah ini.


Jangan Biar Anak Sentuh & Jilat Kad Menu Di Kedai Makan, Ada Banyak Bakteria ‘Berkampung’!

Kad menu manakan di restoran merupakan antara ‘barang mainan’ anak-anak setiap kali kita berkunjung ke sana. Maklumlah, pantang sahaja nampak apa-apa barang di atas meja, semuanya anak-anak akan tarik dan letak di dalam mulut. Namun, apa yang ibu bapa tak tahu adalah kad menu di restoran ini telah disentuh oleh beribu-ribu orang dan mempunyai bakteria! Paling merisaukan adalah anak yang masih kecil ini akan memasukkan kad menu ke dalam mulut mereka dan boleh mendatangkan penyakit berjangkit.
JANGAN BAGI ANAK SENTUH KAD MENU!
Rasanya berapa puluh tangan yang sentuh dan pegang menu makanan di kedai makan dalam sehari?

Korang tahu tak bakteria seperti Staphylococcus dan Escherichia Coli yang berpindah daripada tangan orang ke kad menu makanan tu boleh tahan hidup sehingga 48 jam lamanya!

Kad menu makanan tu boleh mengandungi sehingga 185,000 bakteria! Tapi jangan cemas, pegang je lah menu tu tapi sebelum makan dan sebelum pegang anak kita, cucilah tangan bersih bersih dulu.

Untuk anak kecil yang masih belum kuat pertahanan sistem imunnya, sebaiknya elakkan lah daripada menyentuh apalagi mengigit menu makanan tu. Kita tak tahu kuman jahat apa lagi yang membiak di situ.
p/s : Sebarkan pada mak ayah yang belum tahu. Rasanya ramai lagi mak ayah yang belum tahu.
*Mungkin ada dalam kalangan ibu bapa yang tidak tahu punca kenapa tiba-tiba anak-anak jatuh sakit seperti batuk, demam dan selsema kan? Inilah antara ‘detail’ yang perlu anda beri perhatian.
Sumber : Taufiq Razif


Kenapa Anak Mula Menulis Huruf & Nombor Secara Terbalik? Ini 4 Faktornya!

“Alamak! Kenapa anak saya menulis huruf terbalik ni? Risaunya saya…”
Terdapat sebilangan kanak-kanak yang menulis huruf atau nombor secara terbalik. Hal ini, sudah tentunya merisaukan ibu bapa yang tidak tahu apa faktor yang menyebabkan anak-anak ini menulis huruf atau nombor secara terbalik.

Oleh itu, terdapat beberapa faktor yang menyumbang kepada berlakunya keadaan ini. Ikuti penerangan yang dikongsikan oleh OT Mahfuzah Zainol.
Baca juga: Seramai 456 Bayi Berjaya Diselamatkan, Yayasan OrphanCare Jadi Pelindung Bayi Terbuang

KENAPA ANAK MULA MENULIS HURUF & NOMBOR SECARA TERBALIK

Menurut beliau, ada banyak faktor yang menyumbang kepada tulisan terbalik, namun hanya terdapat 4 faktor yang berjaya dikenalpasti.
4 faktor seperti berikut:
1. VISUAL MEMORY
Kemahiran mengingat secara visual, kalau mudah lupa memang sukar nak ingat bentuk huruf. Berikan mereka masa. Latih untuk mengingat dengan aktiviti berbentuk sensori semasa mengenal huruf dan nombor. Lakukan pergerakan huruf dan nombor.
2. MOTOR PLANNING SKILLS
Kemahiran menulis secara betul, adakalanya kanak-kanak mula menggerakkan pensel untuk menulis dari bawah ke atas, bukannya atas ke bawah.
Masalah motor planning ini menyumbang kepada kanak-kanak tersebut mengambil masa yang agak lama untuk menyiapkan sesuatu tugasan mudah seperti menyalin, mengeluarkan pensel, menyimpan barang ke dalam beg.

3. ORIENTATION SKILLS
Kekeliruan dalam kiri kanan, atas bawah dan turutan. Termasuklah turutan nombor, hari, bulan dalam tahun dan lain-lain lagi yang ada konsep ‘sequencing’. Keliru aspek ini menyumbang kepada motor planning skills juga, nak mula kat mana buat jadi keliru. Cenderung untuk tulis terbalik.
4. AUDITORY MEMORY
Kemahiran mengingat secara auditori, contohnya dengar dan ingat, dengar dan tulis, dengar dan sebut semula. Boleh asah kemahiran anak-anak anda dengan permainan-permainan kecil melibatkan ahli keluarga.
Bagi guru, boleh gunakan kaedah bercerita bagaimana sesuatu huruf ditulis, contohnya seperti H seperti tangga dan sebagainya.
Sumber: Facebook Mahfuzah Zainol


15 Adab Mak Ayah Yang Anak-Anak Akan Cepat Tiru, Jangan Tunjuk Pelik-Pelik!

Ternyata, hendak membesarkan anak-anak bukanlah satu perkara yang mudah. Tambah pula jika mempunyai anak yang ramai, orang kata mungkin ibu bapa akan terlepas pandang dalam beberapa perkara dalam mendidik anak-anak tersebut. Namun, sedar atau tidak segala tingkah laku anak-anak khususnya berkaitan adab adalah acuan dari mak ayah itu sendiri.
Oleh itu, berhati-hatilah dalam menunjukkan tingkah laku kepada anak-anak kerana ini merupakan 15 adab mak ayah yang anak-anak akan cepat tiru. Jangan tunjuk benda pelik-pelik tau!

Sumber: Tak Ada Selera & Mulut Penuh Bisa Air, Ini 4 Jenis Makanan Untuk Anak Terkena HFMD
15 adab kita yang anak akan cepat tiru

1. Panggil orang
Kalau dia nampak kita panggil orang woi woi, tak mustahil anak pun akan ikut panggil woi woi.

2.Bercakap
Kita suka cakap tengking-tengking. Anak pun akan ikut cakap tengking-tengking.
3. Mengarah
Ibu nak makan. Ibu nak susu. Ibu air tumpah. Bagaimana kita mengarah orang, begitu la anak akan tiru.

4. Sebut tolong
Ibu tolong buatkan susu, adik haus. Mudah je tapi anak tak buat kalau dia tak nampak kita buat dulu.
5. Ketika makan
Ketika makan jangan banyak bersungut. Anak ikut nanti, ada sahaja yang dia tak puas hati.
6. Marah orang
Jika kita cepat marah orang, anak pun akan jadi begitu. Impulsif macam kita.

7. Hormat orang tua
Anak perhati je cara jumpa mak ayah kita. Jika kita rajin salam, anak pun akan ikut begitu.
8. Sabar
Anak belajar bersabar dengan melihat kita bersabar dengan dia.
9.Mulut laser
Apa yang kita cakap, itu la yang anak akan cakap. Bahasa kita, itu la bahasa anak. Kamus yang sama digunakan.

10. Senyum
Kita rajin senyum. Anak pun akan rajin senyum. Kita malas senyum, tak mustahil anak muka mencuka je.
11.Ucap terima kasih
Setiap kali anak buat kebaikan kita cakap terima kasih, bukan sahaja rasa di hargai tapi dia belajar cara untuk ucap terima kasih.
12.Meminta maaf
Ada anak dah jelas dia salah pun tak nak sebut minta maaf. Jarang dengar kita sebut minta maaf tu la anak ikut.

13.Mendengar
Cara kita mendengar, itu la cara anak mendengar juga. Kalau anak tengah cakap kita dengar sambil main phone, tak mustahil anak pun begitu nanti.
14.Toleh
Sekali panggil je anak dah toleh, jika nak begitu kita pun kena buat anak panggil sekali terus toleh.
15.Mengamuk
Kalau kita suka mengamuk tak kira tempat, bersedia untuk hadap anak yang akan mengamuk kat mana-mana sahaja jika ada tak puas hati.
Bukan salah anak jika dia tak beradab. Wallahu A’lam,
Kredit: Mohd Fhais Salim